Lihomista, palelua, väsymystä ja alavireisyyttä – Arkiset oireet voivat kieliä kilpirauhasen vajaatoiminnasta - Seura.fi\nJulkaisupäivämäärä 02.10.2018 18.40\nMoni epäilee kärsivänsä kilpirauhassairaudesta, vaikka kyse on jostakin muusta, esimerkiksi raudan, B12- tai D-vitamiinien puutoksesta.\n1. Mikä on kilpirauhanen, ja miten se toimii?\nKilpirauhanen on noin 20 grammaa painava rauhanen, joka sijaitsee kurkunpään alapuolella. Sillä on monta tärkeää, kehon toimintaan vaikuttavaa tehtävää. Se vaikuttaa muun muassa yleiseen vireystilaan, mielialaan, aineenvaihduntaan ja kehon lämmönsäätelyyn.\nKilpirauhanen toimii valmistamalla, varastoimalla ja vapauttamalla verenkiertoon kilpirauhashormoneja. Tärkeimmät näistä ovat tyroksiini (T4) ja trijodityroniini (T3).\nKun kilpirauhasen toiminta häiriintyy, seurauksena voi olla esimerkiksi kilpirauhasen liika- tai vajaatoiminta. Vajaatoiminnassa elimistön puolustusjärjestelmä hyökkää omia kudoksia vastaan tuhoten kilpirauhaskudosta, jolloin hormonitoiminta vähenee.\n2. Mistä tunnistaa kilpirauhasen vajaatoiminnan?\nKilpirauhasen vajaatoiminnan oireita ovat voimakas väsymys, lihasheikkous, palelu, painonnousu, ihon kuivuminen, alavireisyys, aloitekyvyttömyys, ummetus, hikoilemattomuus sekä silmäluomien, kasvojen ja säärien turvotus. Oireet johtuvat hidastuneesta aineenvaihdunnasta.\nHedelmällisessä iässä olevilla naisilla voi myös olla kuukautishäiriöitä, lapsettomuutta ja keskenmenoja.\nVajaatoiminta herättää joissakin potilaissa suuria tunteita, ja toisinaan potilas on oireidensa perusteella lähes varma, että kärsii kilpirauhasen vajaatoiminnasta. Samanlaiset oireet voivat kuitenkin liittyä moneen muuhunkin sairauteen, eikä diagnoosia voi tehdä pelkästään oireiden perusteella. Toisinaan oireiden taustalta voi löytyä esimerkiksi raudan, B12- tai D-vitamiinin puutos.\n3. Miten vajaatoiminta diagnosoidaan?\nKilpirauhasen vajaatoiminta diagnosoidaan verikokeella. Tavallisesti selvitetään kilpirauhasta säätelevän hormonin arvo (TSH) sekä tyroksiini arvo(T4V). Kilpirauhasen vajaatoiminnassa TSH-arvo on koholla, mutta tyroksiiniarvo normaalia matalampi.\nKilpirauhasen liikatoiminnassa TSH-arvo on normaalia matalampi, mutta T4V-arvo koholla. Liikatoimintaa epäillessä mitataan usein myös kilpirauhasen erittämän trijodityroniinin pitoituus (T3V) elimistöstä. Liikatoiminnassa tämä arvo on koholla.\n4. Miten vajaatoimintaa hoidetaan?\nSitä hoidetaan kerran päivässä otettavilla tableteilla, jotka sisältävät tyroksiinihormonia. Lääkitys on elinikäinen. Se toimii yleensä hyvin, ja oireet häviävät muutamassa viikossa.\nSairauden alkuvaiheessa arvoja seurataan verikokeilla yleensä kahden kuukauden välein, myöhemmin riittää vuosittain tehtävä arvojen seuranta, mikäli voinnissa ei tapahdu muutoksia.\nOmaan lääkäriin kannattaa ottaa yhteyttä, mikäli ravitsemus tai elintavat muuttuvat merkittävästi tai tulee raskaaksi. Myös vaihdevuodet voivat vaikuttaa tarvittavan lääkityksen määrään.\nJos tyroksiini ei tehoa toivotusti ja potilaalle jää oireita, voidaan hänellä kokeilla tyroksiinin ja trijodityroniinin yhdistelmähoitoa. Markkinoilla on myös niin sanottuja eläinperäisiä valmisteita.\nNämä lääkkeet eivät kuitenkaan sovellu esimerkiksi raskaana oleville tai potilaille, joilla on rytmihäiriöitä. Eläinperäisten lääkkeiden käyttö vaatii lääkärin tiivistä seurantaa.\nSopiva lääketasapaino on tärkeä, sillä liiallinen lääkkeiden syöminen on vaarallista. Lievä yliannostus voi tuntua aluksi hyvältä, mutta aiheuttaa ajan mittaan liikatoimintaan liittyviä häiriöitä.\nSamasta syystä kilpirauhaslääkitystä ei pidä aloittaa, jos laboratorioarvot ovat normaalit, vaikka potilas arvelisi siitä hyötyvänsä.\n5. Milloin on kyse kilpirauhasen liikatoiminnasta?\nKilpirauhasen liikatoiminta kiihdyttää aineenvaihduntaa. Se merkitsee hikoilua aiempaa herkemmin, laihtumista, sydämentykytyksiä ja ripulia.\nSilmissä voi esiintyä kaksoiskuvia, ne voivat pullistua ulospäin ja hankalissa tapauksissa näkö voi heiketä. Puhe voi muuttua tavallista vilkkaammaksi, mutta toisaalta liikatoiminta voi myös väsyttää.\nLiikatoiminta kehittyy vajaatoimintaa nopeammin, ja oireita tulee tavallisesti asteittaan muutaman viikon tai kuukauden kuluessa.\n6. Ovatko kilpirauhassairaudet vaarallisia?\nLiikatoiminta voi aiheuttaa hoitamattomana rytmihäiriöitä tai sydänkohtauksen. Liikatoiminnan oireet ovat kuitenkin yleensä niin häiritseviä, että niistä kärsivä hakeutuu ennen vakavia seurauksia lääkäriin.\nKoska kilpirauhasen liikatoiminta altistaa rytmihäiriöille, tutkitaan kilpirauhasarvot yleensä automaattisesti rytmihäiriön takia sairaalaan hakeutuneilta.\nVajaatoiminnan riskit eivät ole yhtä vakavia, mutta molemmat sairaudet on tärkeä tunnistaa ja löytää hyvä hoitotasapaino. Jos epäilee itsellään kilpirauhasen liikatoimintaa, on tärkeä hakeutua lääkäriin parin päivän kuluessa.\n7. Miten liikatoimintaa hoidetaan?\nMikäli potilaalla on sydämentykytystä, ensihoidoksi määrätään yleensä beetasalpaaja-lääkettä. Samalla kilpirauhasen toimintaa hillitään karbimatsolilla, jonka avulla tyroksiinin tuotanto saadaan muutamassa viikossa normalisoitua. Sitten päädytään johonkin kolmesta eri hoitovaihtoehdosta.\nMikäli kilpirauhanen ei ole merkittävästi suurentunut, hoitoa jatketaan usein karbimatsolilla. Tämä vähentää kilpirauhasen hormonituotantoa ja hormonin eritystä verenkiertoon. Hoito kestää tavallisesti puolitoista vuotta, minkä jälkeen noin puolella potilaista sairaus pysyy kokonaan poissa ilman lääkitystä.\nMuut hoitomahdollisuudet ovat leikkaus ja radioaktiivinen jodi, jota otetaan suun kautta. Jodi annettaan sairaalassa kapselina. Jodi hakeutuu elimistössä kilpirauhaseen, jossa se tuhoaa kilpirauhassoluja. Tämä lopettaa liikatoiminnan. Jodihoito ei sovi raskaana oleville tai imettäville.\n8. Milloin päädytään leikkaukseen?\nOsa kilpirauhasesta poistetaan, kun kilpirauhanen on merkittävästi suurentunut. Sekä leikkauksen että radiojodihoidon jälkeen potilaalle kehittyy usein kilpirauhasen vajaatoiminta, mikä vaatii elinikäisen lääkityksen.\n9. Milloin on kyse struumasta?\nStruuma merkitsee kilpirauhasen liikakasvua. Sen tunnistaa yleensä katsomalla peiliin: koska kilpirauhanen sijaitsee lähelle ihoa, liikakasvu näkyy kaulalla yleensä makkaramaisena levynä kaulan alaosassa.\nToisinaan haitta on vain kosmeettinen, mutta struumaan voi liittyä kilpirauhasen liikatoimintaa tai pullistuneena se voi painaa ruoka- tai henkitorvea.\nTavallisin hoitokeino on tyroksiinihormonihoito, jolla yli puolet struumista pienenee keskimäärin kolmannekseen. Struuma voi koostua myös pienistä kyhmyistä, joista kuitenkin noin 95 prosenttia on hyvälaatuisia.\nEnnen 1950-lukua struuman aiheutti usein jodin puute, mutta nykyään sairaus on harvinainen, koska kaupassa myytävään ruokasuolaan on yleensä lisätty jodia.\n10. Voiko kilpirauhassairauksia ennaltaehkäistä?\nKilpirauhasen liika- ja vajaatoimintaa ei voi ennaltaehkäistä elintavoilla. Se tiedetään kuitenkin, että tupakoinnin lopettaminen parantaa liikatoimintaan toisinaan liittyvien silmäoireiden hoitotuloksia.\nAsiantuntijana sisätautilääkäri, LL, Joni Suomi, Terveystalosta. Lähteenä myös terveyskirjasto.fi ja kilpirauhasliitto.fi


All Ears: tammikuuta 2013\nGold Lip - Breakfast Song\nTanskalainen musaskenettäjäfrendini on viime aikoina kunnostautunut hyvien tanskalaisten salaisuuksien paljastamisessa. Tosin salaisuudesta ei voine enää puhua tämän biisin kohdalla, kun kuukaudessa videolle on kertynyt ihan mukavasti katseluita. Gold Lip on kööpenhaminalainen "musiikki- ja estetiikkakollektiivi", johon kuuluvat kööpenhaminalaiset parikymppiset BoyCrush, Soho Rezanejad ja Jens Skovgaard. Kyse on käsittääkseni hyvin uudesta projektista, sillä alla oleva musiikkivideo levisi aluksi pelkän kahden ensin mainitun nimillä.\nBreakfast Song on rento sykkivällä biitillä ehostettu biisi, jossa ei sinänsä tapahdu mitään erikoista, mutta siitäkin huolimatta olen herännyt useana aamuna tämä laulu päässäni. Biisiin tehty musavideo välittää osuvasti samaa huoletonta joutilaiden hipstereiden lorvailua, mikä saattaa ärsyttää, mutta silti siinä on jotain. Täsmäsuosituksena kehoittaisin ainakin kaikkia Grimesista innostuneita klikkaamaan playta.\nGold Lipiltä ei ole toistaiseksi ilmestynyt muita kappaleita, mutta esim. SoundCloudista löytyy BoyCrushin ja Soho Rezanejadin omaa tuotantoa. Kannattaa tsekata ainakin jälkimmäisen duunaama Air-coveri, joka kuulostaa siltä, kuin siihen olisi heitetty jonkin sortin Twin Peaks -filtteri päälle.\nIn English:My Danish friend keeps sharing this music video with me, and it has been stuck in my head for days now. There's nothing really happening in this song, but it's still very laid-back and makes you wanna go to an indie disco.\nFacebook: http://www.facebook.com/esbenwk / http://www.facebook.com/sohorezanejad\nSoundCloud: http://soundcloud.com/esbenweile / http://soundcloud.com/soundratio\nKirjoittanut Mira klo 10:40 0 kommenttia\nTägit: biisit, boycrush, coverit, esittelyt, gold lip, in english, soho rezanejad, tanska\nHerkkuja Islannista: Love & Fog\nLove & Fog = Jón Þór (vas.) ja Axel Árnason\nKuten ehkä muistatte, lupasin joulukuussa avata joitain Iceland Airwavesista bongaamiani bändejä lisää, koska kirjottamani festariraportit jäivät suuren tarjonnan ansiosta vain pintapuolisiksi raapaisuiksi. Tänään kirjoituslista lyhenee taas yhdellä islantilaisella erinomaisella bändillä, josta et valtavalla todennäköisyydellä ole kuullut aiemmin. Tällä hetkellä olen nimittäin yhtyeen ainoa SoundCloud-seuraaja. Siihen on tultava muutos, koska kyseinen kaksikko kuuluu myös mun "tarkkaile vuonna 2013"-listalle, joten korvat hörölle än yy tee NYT!\nEräänä tuulisena torstai-iltana reykjavikilaisen kulmakapakan lavalle nousi yhtye, josta kenelläkään ei tuntunut olevan mitään tietoa. Ennen Airwavesia duo oli heittänyt ainoastaan yhden keikan, eikä Internetistäkään löytynyt musiikkimaistiaisia. Olin kuitenkin ympyröinyt Love & Fogin aikatauluistani pinnallisesti promokuvan perusteella. Kuva oli tämä:\nKaksi miestä penkillä, ruusupuskat, violetti tuulitakki ja koira.\nDuo paljastui muista yhteyksistä tuttujen Jón Þórin ja Axel Árnasonin yhteisprojektiksi. Þórin olin nähnyt muutamaa päivää aikaisemmin esiintymässä soolotittelinsä alla, mutta tarttuvat biisit jäivät etäisiksi, koska en ymmärtänyt islanniksi laulettuja lyriikoita, jotka tuntuivat olevan tärkeässä roolissa. Niinpä oli hyvä kuulla saman miehen englanninkielistäkin musiikkia, vaikka tyylillisesti Love & Fog olikin kaukana soolokeikan rosoisesta autotallipopista.\nÞórin ja Árnasonin itsensä lisäksi lavalta löytyi akustinen kitara, sähköbasso ja rumpukone. Näillä elementeillä kahden miehen elektronisesta kasarisynkistelystä taiottiin post-punkin avulla Depeche Modelle kumartavaa kraut-poppia. Miesten eri äänialojen lauluäänet natsasivat yhteen täydellisesti, ja keikka jätti yleisön janoiseksi jatkolle. Jokainen kuultu biisi kutitteli hellästi aivonystyröitä, ja mikäli minkäänlaista julkaisua olisi ollut myynnissä, olisin ostanut sen välittömästi. Onneksi biisejä voi nyt fiilistellä myös verkosta. Lisäksi kaksikon Facebook-sivua selaamalla selviää, että studiossa on vietetty aikaa ihan lähiaikoina, joten jatkoa alta löytyville kahdelle biisille voi varmasti odotella.\nVaroitus, nämä voivat jäädä päähän soimaan.\nIn English: One of my highlights at Iceland Airwaves 2012 was a short gig by Love & Fog. You should really check them out. They have a dark danceable 80's sound, which you can't hear too often nowadays. According to their Facebook page they are at a studio at the moment, so there's something to wait for too.\nKirjoittanut Mira klo 10:01 0 kommenttia\nTägit: esittelyt, iceland airwaves 2012, in english, islanti, jon thor, keikat, love and fog, ones to watch 2013\nFrank Turner and The Sleeping Souls @ Tavastia 18.1.2013\nMuistatteko syksyllä blogissamme olleen kilpailun, jossa kysyimme, mitä haluaisitte lukea täältä? Vähän yllättäenkin eniten halusitte lisää (perinteisiä) keikka-arvioita. No, täältä pesee! Kävin nimittäin perjantaina Tavastialla tsiigaamassa, millainen Frank Turner on lavalla vuonna 2013. Lyhyt vastaus: samanlainen kuin ennenkin – ja se on hyvä asia.\nEdellisen kerran näin Turnerin 2009, sekä Tavastialla että Pitkä Kuuma Kesä -festarilla. Brittikonkari on kuitenkin vieraillut senkin jälkeen kerran Suomessa: Ruisrockissa vuonna 2010.\nTavastialle astellessani odotus illasta oli lähinnä hyväntuulinen britti levittämässä hymyä -25 asteen pakkasessa kylmettyneille nuorille aikuisille. Odotukset olivat muutoin kohdillaan, mutta yleisö ei ollut ihan juuri sitä, mitä olin odottanut. Perjantain keikka osoitti, että Turner on koko kansan Frank. Oli kyse sitten tribaalihevareista, perjantaivapaan lapsistaan saaneista äideistä ja isistä, juuri 18 vuotta täyttäneistä ostariteineistä, Kallio-punkkareista tai hipstereistä kaikki yhtyivät Tavastialla Turnerin levittämään hyvään fiilikseen. Jopa edessäni heilunut kauppakorkeakoulun fuksilta näyttänyt pukumies nosti nyrkin ilmaan ja huusi jjjjjeaaaaah kuullessaan suosikkikappaleitansa. Juuri niin kuin pitikin.\nEntisen Million Dead-miehen keikkakonsepti on toimiva. Sen todistanee jo se, että mies on yksin täyttänyt Wembley Arenan kotimaassaan. Yhteislaulu, leppoisa tarinointi ja pilke silmäkulmassa riittävät tekemään Turnerista artistin, jota ei voi nähdä liian montaa kertaa – erinomaisten biisien lisäksi tietenkin. Turnerin keikat eivät sinänsä poikkea paljoa toisistaan, mutta niihin tuntuu olevan vaikeaa kyllästyä, vaikka edes settilista ei eronnut juurikaan muutaman vuoden takaisesta. Ainoastaan uusimman ja tulevan levyjen biisit olivat korvanneet jotkut vanhemmista.\nKuultujen uusien biisien perusteella (Four Simple Words, Recovery, Tattoos) huhtikuussa julkaistava viides studioalbumi Tape Deck Heart tulee tarjoilemaan tuttua Frank-kamaa: yhteislaulukelpoisia rallatuksia elämästä, ihmisistä ja tunteista, joihin on helppo kenen tahansa samastua. Esimerkiksi deluxe-bonari Tattoosin sanoma oli varmasti kaikkien allekirjoitettavissa: jollakulla on paljon tatuointeja, jollakulla yksi, jollakulla ei sitäkään. Jotkut rakastaa, jotkut vihaa, jotkut kertoo niillä tarinoita, jotkut pitävät niitä kauniina, joillekin on ihan sama. Käsi ylös, jos sulla on tatska. Niinpä niin... en oikeastaan yhtään ihmettele, minkä takia Tavastialle oli saapunut niin värikkäästi erilaisia ihmisiä.\nLopulta kaikki tiivistyy kuitenkin settilistaan, joka pursuaa Photosynthesisin, Substituten, Long Live The Queenin, The Ballad of Me And My Friendsin, Wessex Boyn, The Roadin, Dan's Songin ja I Still Believen (näin muutamia mainitakseni) kaltaisia hittibiisejä, joista on vaikea saada tarpeeksi kotioloissakaan. Siihen kun lyödään päälle vielä valtava lavakarisma, osaava taustabändi The Sleeping Souls ja esiintymistaidot, saadaan kaava erinomaiseen keikkaan, ja syy siihen, miksi Turner myy Tavastian loppuun. Sadan prosentin toimivuus – aina.\nKeikalta lähtiessäni kasvoilta paistoi typerän leveä virne, jota varjosti ainoastaan ajatus siitä, että pienellä lisävaivalla olisi ollut mahdollista nähdä sama keikka kolmena muunakin iltana näiden valtiorajojen sisällä. Enää en ihmetellyt eturivin tuntumaan majoittunutta joukkiota, joka oli kiertänyt Turnerin perässä useammankin keikan.\nKoko kansan Frankyboy\nTurneria lämpänneet Jaakko & Jay esittivät myös uutta materiaalia. Duon toinen albumi tulee ulos vielä tänä vuonna!\nKirjoittanut Mira klo 12:09 2 kommenttia\nTägit: frank turner, jaakko and jay, keikat\nMikon TOP 15 levyt vuodelta 2012\nMielestäni 2012 oli yksinkertaisesti erinomainen musiikkivuosi. Itseäni riemastutti varsinkin kotimaisten julkaisujen korkea taso ja määrä. Vahvoja debyyttejä kuultiin muun muassa Antero Lindgreniltä, Death Hawksilta ja Gracias / JTT:ltä. Lisäksi paljon hyviä levyjä vanhoiltakin suosikeilta, joista mainittakoon tässä täpärästi listan ulkopuolelle jääneet Särkyneet, Laivue ja Tundramatiks.\nOman levyvuoteni voisi tiivistää neljään lokeroon: R&B, rap, vanhat suosikit ja vahvat debytantit. Ja linkki Spotify-soittolistaani löytyy tästä. Lukuiloa!\n1. Frank Ocean: channel ORANGE (Def Jam)\nTiedän. Ensimmäinen valintani saattaa vaikuttaa joidenkin mielestä tylsältä, mutta hei - hitot siitä! Miksi juuri tämä levy on niin hyvä? No, levy on erinomainen tietenkin siksi, että se on täynnä hyviä biisejä. Hyvien biisien lisäksi löytyy kiinnostava taustatarina ja kiinnostava artisti. Kuorrutteena on sopiva sekoite kermaa, sokeria ja juustoisuutta. Channel Orange sekoittelee onnistuneesti hiphopia, kutusoulia, modernia r'n'b:tä ja pehmofunkia. Thinkin Bout You, Sweet Life, Pyramids, Lost ja tietenkin aivan käsittämättömän upea Bad Religion. Olin melko pitkään täysin vakuuttunut, että Frank Oceanin paras biisi on Swim Good, mutta kyllä tämä kappale on vähintäänkin yhtä hieno.\n"Taxi driver / Be my shrink for the hour / Leave the meter running / It's rush hour / So take the streets if you wanna / Just outrun the demons, could you"\nFrank Ocean. Vuoden hienoimman levyn tehnyt mies.\n2. Dr. John: Locked Down (Nonesuch)\nLocked Down on 72-vuotiaan neworleansilaisen Malcolm John "Mac" Rebennack, Jr. eli Dr. Johnin ties kuinka mones levytys. Jo vuonna 1968 Gris-Gris -esikoisalbuminsa julkaissut Dr. John on onnistunut luomaan uusimmastaan vahvatunnelmaisen kokonaisuuden. Tästä voinee syyttää levyn tuottanutta The Black Keysin laulaja-kitaristi Dan Auerbachia. Levy seikkailee huuruisesti jossakin bluesin, jazzin, rock'n'rollin ja R&B:n ja voodoon tiheässä viidakossa. Jos sydämesi sykkii The Black Keysille, Tom Waitsille ja Mulatu Astatkelle, on tähän tutustuminen kansalaisvelvoite.\n3. Jukka Ässä: Mitäs tässä (GAEA Records)\nSitten siirrytäänkin niihin vahvoihin debyytteihin. Tamperelaisen jo pitkään puurtaneen indiemuusikon Jukka Salmisen (Tapes, Laurila, Samae Koskinen ja hänen taikabändinsä) kipparoima Jukka Ässä on se pitkään kaivattu keidas suomenkielisen indiepoprockin aavikolla. Suessa (10/2012) ilmestyneessä levyarviossani kirjoitin levystä muun muassa seuraavaa: "Kirjavat kappaleet tarjoilevat monia konnotaatioita, ja päällimmäisinä mieleen uivat The Whitest Boy Alive, Egotrippi ja Limonadi Elohopea. --- Tapaus myös niille, joissa suomenkielinen rock ei muuten herätä suurempia intohimoja." Hieno levy kaiken kaikkiaan.\n4. Ruger Hauer: Erectus (Monsp)\nMirankin paljon hehkuttama Ruger Hauer teki parhaan kotimaisen rap-albumin vuonna 2012. Piste. Tiukin kotimainen verse kuultiin Paperi-T:ltä kappaleessa Antimateria.\n"Elämä sivuvaikutuksista vakavin / Faust haluu antaa kaiken tietonsa takasin / ei pidä arvossa mitään / mitä ei voi sylissään pitää / Anna mustelma / kestää se pisimpään / läpi koko elämän / osumatta mihinkään / On vaan olevinaan olevaa / taivasta ja helvettii / haluun palan molempaa / Asfaltti on kovempaa / en muista enää mitä, / mut jotain nää kesät opettaa / Kumpi väärä on oikeempi? / Onko bordelli taivas vai taivas bordelli? / Luotan vain kovakantisiin kirjoihin / ja pieniin luonnollisiin rintoihin / ja jos kaikki on bisnestä / niin älä ikinä tee numeroa itsestäs"\nEi lisättävää. Soololevy ulos ja sassiin, kiitos.\n5. Pää Kii: Pää Kii (Stupido)\nSuhtaudun tähän levyyn hieman ristiriitaisesti. En levyn itsensä vuoksi, vaan sen saaman yltiöpositiivisen vastaanoton takia. Itseäni sellainen aina vieraannuttaa artistiin tutustumisesta. Toisaalta, mitäpä sitä enempiä kyräilemään: kyseessä on superhyvä punkpop-levy. Teemu Bergmanin biisit tarttuvat kuin purkka hiuksiin ja sanoitusten sarallakin mies on näköjään puhkeamassa kukkaan. Äärimmäisen iso plussa kannen suunnitelleelle Aapo Rapille, joka vaikuttaa myös mainiossa The Verticals-yhtyeessä.\n6. Loost Koos: Pienempi kuin kolme (Monsp)\nVuoden toiseksi paras kotimainen pälpätyslevy. Lisää fiilistelyäni tästä mahtavasta kutulevystä voi käydä lukemassa täältä. Big up Särre, Pianomies ja DJ Arsi!\n7. Bobby Womack: The Bravest Man in the Universe (XL Recordings)\nKuten aiemmin mainittu Dr. John, on tämäkin 68-vuotias konkari julkaissut ensilevytteensä jo vuonna 1968. Bobby Womackin ylistäviä arvioita niittänyt paluulevy on Blurista ja Gorillazista tutun Damon Albarnin ja XL Recordingsin omistajan Richard Russelin tuottama soul/R&B/gospel/pop -levy. Ja todella hieno levy onkin. Jo levyn aloittavan nimikkokappaleen pärähtäessä soimaan on selvää, että tässä on yksi vuoden levyistä. Mikä ääni, mikä sielukkuus! Moderni ja ajaton levy. Kiinnostava making of -minidokumentti katsottavissa täältä.\n8. Kuusumun Profeetta: Huutoja hiljaisesta huoneesta (Ektro)\nVanha suosikki teki kaivatun paluun levyhyllyyn. Sataa lumi maahan hiljaa ja varhain oli kaunein kuulemani kotimainen kappale vuonna 2012. Kun kuulin kappaleen ensimmäistä kertaa, seitinohut ensilumi laskeutui kadulle. True story! Kuusumun Profeetta heitti myös superupean keikan viime kesän Ilmiössä (jos et ole käynyt kyseisillä festareilla, suosittelen todella vahvasti, että teet asiaan korjausliikkeen ensi kesänä).\n9. PMMP: Rakkaudesta (Sony)\nVuonna 2009 ilmestynyt PMMP:n viides levy Vedeen varaan oli mielestäni todella tylsä levy. Rakkaudesta-levyn ensisingle Heliumpallo herätti kuitenkin oitis kiinnostukseni. Onneksi se ei ollut levyn ainoa hyvä kappale. Itse asiassa se taitaa olla levyn heikointa antia. Hyvä niin! Ja herrajumala ne sanoitukset. Paula Vesala on omissa kirjoissani Suomen tämän hetken paras sanoittaja. Levy oikein kuhisee hienoja kappaleita, joista itseeni kolahtavat parhaiten 4ever young, Korkeasaari, Pahvinaamari ja Toivo. Huh huh, upea levy.\n10. Alabama Shakes: Boys & Girls (Rough Trade)\nAmerikkalaisen Alabama Shakesin debyytti on komea sekoitus southern rockia, soulia ja bluesia. Kolme Grammy-ehdokkuutta kerännyt yhtye kulminoituu laulaja-kitaristi Brittany Howardin vahvaan ääneen.\n11. Tiiu Helinä: Veli (El Camino)\nLisää vahvoja debyyttejä. Levyjulkaisukeikallaan Korjaamon Vintillä näkemäni live-esiintyminen todisti ennakko-oletukseni oikeiksi: Tiiu Helinä on ihan sairaan söpö ja vilpitön esiintyjä. Ponytail- ja Clouds -kokoonpanoista tutun Samuli Tantereen tuottama ja Tiiun säveltämä ja sanoittama Veli kuulostaa siltä kuin Regina ja Paavoharju olisivat lähteneet öiselle luontoretkelle. Eli erinomaiselta.\nKuvassa Tiiu Helinä. Kuva: Heta Bilaletdin.\n12. Miguel: Kaleidoscope Dream (RCA)\n"Ai, olet siis kaunisääninen kutumies, joka laulaa modernisti tuotettua ja maustettua R&B:tä ja pehmoista soulia? No, totta kai pääset vuoden levyt listalleni!"\n13. Grizzly Bear: Shields (Warp)\nVeckatimest-levyllä sydämeeni uinut brooklyniläinen Grizzly Bear teki jälleen hienon levyn. Katso pakahduttavan kaunis Yet Again -video täältä.\n14. Jessie Ware: Devotion (PMR / Island / Cherrytree)\nVuoden biisi -tittelistä kilpailee omissa kirjoissani Frank Oceanin Bad Religionin lisäksi ainoastaan Jessie Waren debyytin vahvin kappale ja singlenäkin julkaistu Wildest Moments. Katso musiikkivideo täältä.\n15. Talmud Beach: Talmud Beach (Helmi Levyt)\nTalmud Beachin eponyymistä debyyttilevystä kirjoitin Suessa (8/2012) seuraavaa: "Hypnoottisen boogiebluestrio Talmud Beachin esikoinen on Helmi Levyjen katalogiin sopien taattua laatua. Muun muassa Joose Keskitalon taustayhtyeestä Kolmannesta Maailmanpalosta ja Räjäyttäjistä tutut muusikot erittävät soittimistaan varmaotteista, vapautunutta ja vähäeleisesti svengaavaa perinnemusiikkia, joka kuulostaa suunnilleen siltä kuin Kari Peitsamo esittäisi Canned Heatin kappaleita."\nKirjoittanut Mikko Toiviainen klo 16:40 2 kommenttia\nTägit: alabama shakes, best of 2012, bobby womack, dr. john, frank ocean, grizzly bear, jessie ware, jukka ässä, kuusumun profeetta, loost koos, miguel, pmmp, pää kii, ruger hauer, talmud beach, tiiu helinä\nJampun TOP 15 levyt vuodelta 2012\nKerron heti alkuun tärkeän alla olevaa listaa määrittävän faktan: vuoden 2012 musiikillisen tarjonnan hahmottaminen oli minulle tällä kertaa poikkeuksellisen vaikeaa. Last.fm:ni mukaan viimeisen 12 kuukauden kuunnelluimmasta 20 artistista neljä on viime vuonna levyn julkaisseita artisteja (ja näistäkin kaksi on Guided By Voices ja The Primitives, joiden uutuusarvosta voidaan kiistellä. Hyvyys- ja mahtavuusarvot ovat toki edelleen kaakossa).\nLevylautastani ja spotifyssa puhelimeni akkua ovat kuluttaneet lähinnä 80-luvun rosoinen twee pop, 90-luvun alun shoegaze ja muu sähkökitaravetoinen ja/tai naivistisilla lyriikoilla sekä melodiakuluilla varustettu särisevä, kaihoisa ja usein varsin meluisa korvananna.\nNo, vuoden lähestyessä loppuaan otin asiakseni muistuttaa korviani 2012-vuoden helmistä ja alkoihan niitä löytyä niin hyllystä kuin playlisteistäkin. Muutama mainio levy osui tielle viimemetreillä, mutta uuden hyvän musiikin löytäminenhän on aina iloinen asia. Jos yksi asia pitää sanoa omasta näkökulmastani viime vuodesta, niin ainakin edellisten vuosikymmenten mielimusiikkini uljasta lippua pidettiin korkeasti yllä, ajoittain toisinnettiin liian ilmiselvästi ja parhaissa tapauksissa kehitettiin yhä edelleen.\nAlla listattujen levyjen parhaista biiseistä tekemäni playlistin löydät Spotifysta. Suosittelen lämpimästi!\n1. Black Twig - Paper Trees\nLienee hieman yllätyksetön valinta ykköseksi, mutta pakkohan se oli laittaa. Black Twigin hienosta musiikista tuskin kukaan kaipaa enää yhtään luonnehdintaa, mutta omasta puolestani voin sanoa Paper Treesin olleen itselleni rakkain vuoden 2012 levy. Voin vaan kuvitella kuuntelevani levyä viisikymppisenä ja sieluni silmin matkata jäiseen Helsinkiin 2012, jossa sen soinnut määrittivät fiilistäni niin monet hyiset kävely- ja bussimatkat. Upea levy, joka ansaitsee jokaisen saamansa kehun. Vinyyliversiota ja uutta levyä odotellessa!\n2. Ringo Deathstarr - Mauve\nKaikille, jotka ovat lukeneet juttujani tästä blogista, lienee selvää, että olen suuri shoegaze-musiikin ystävä. Suurin osa tästä 80-90-lukujen taitteessa syntyneestä musiikista inspiroituneista nykyartisteista tekevät kuitenkin enemmän tai vähemmän lössöä ja munatonta kamaa. Tuntuu, että vain yleinen äänimaailma ja kaikupedaalin alkeet riittävät takaamaan trendiharjalla ratsastaville artisteille huomion blogosfäärissä ja musiikkimediassa, mutta se todellinen raakuus ja meluisuus, joka aiemmin musiikinlajia leimasi, jää puuttumaan. Tämä Ringo Deathstarrin kakkoslevy palauttaa sähkökitaran ja melun ansiokkaalla tavalla shoegazeen ja on mielestäni paras tällä saralla julkaistu albumi 2000-luvulla tähän asti. Tästä levystä My Bloody Valentinekin voisi olla ylpeä.\n3. The Fresh & Onlys - Long Slow Dance\nSan Franciscolaisen The Fresh & Onlysin kolmas albumi oli minulle ensimmäinen tuttavuus yhtyeeltä. Sen vaivattomat melodiakulut, tyylikkäät kitarakuviot ja laulaja Tim Cohenin äärimmäisen miellyttävä baritoni riittivät nostamaan sen mielestäni yhdeksi vuoden parhaista albumeista. Kappaleet, kuten Long Slow Dance ja Executioner’s Song, ovat kuin suoraan 60-70-luvun taitteesta (fiiliksiä osastolta The Byrds, Big Star, Grateful Dead, jopa The Eagles). Long Slow Dance on myös ensimmäinen 2010-luvulla julkaistu AOR-maailmaa kosiskeleva albumi, joka ei mielestäni ole - anteeksi nyt vaan Iron & Wine ja kumppanit - pataluha paska.\n4. Joose Keskitalo - Vyötä Kupeesi ja Tule!\nJoose Keskitalon kaikki albumit ovat olleet mielestäni omissa ihmeellisyyksissään virheettömiä kokonaisuuksia. Tämä uusin ei poikennut tässä suhteessa lainkaan odotuksista. Keskitalo on osoittanut jokaisella julkaisullaan ilmiömäistä uusiutumiskykyä ja linja jatkuu. Nimikkobiisi on aivan uudenlaista Joosea: näin levynjulkkarikeikalla miehen soittamassa biisiä SÄHKÖKITARA kädessään! Jotain Dylanmaistakin tällä levyllä on, ja Aleksander Aava menee suoraan suosikkibiiseihini Jooselta. Levy on myös mielestäni parhaiten soitettu ja instrumentaalisesti kiinnostavin Keskitalon levy, todellinen taidonnäyte ja tyylipuhdas lopetus Kolmannelle Maailmanpalolle, jota jään itse kovin kaipaamaan. Mahtava, liian vähälle hehkutukselle jäänyt kokonaisuus!\n5. Ty Segall Band - Slaughterhouse\nTy Segall tuli tsekattua livenä viime kesänä Puolassa OFF Festivaleilla ja keikka oli luonnollisesti yksi viikonlopun kohokohdista. Tämän kiertuebändin kanssa tehty Slaughterhouse siirtää mielestäni oivallisella tavalla äänitettyyn muotoon sen energian, jonka vain kyseinen bändi voi saada lavalla aikaan. Ei se toki tuo äärituotteliaan Segallin tuotantoon juuri mitään uutta, mutta miksi tarvitsisi kun kaava toimii niin perkeleen hyvin! ”Fuck this fucking song!” -Ty Segall.\nPS. Mielestäni Slaughterhousen kansi olisi ehdottomasti kuulunut Miran ja Mikon vuoden kannet -postaukseen. Julkaisen sen siis tässä.\nCloud Nothingsin kolmas levy vei erittäin onnistuneesti yhtyeen musiikkia uuteen raskaampaan ja kokeellisempaan suuntaan aiemmasta noise popista. Mainio sekoitus (post-)punkahtavaa ilmaisua ja noisea yhdistettynä vaikeroiviin lyriikoihin. Erittäin kova livesetti oli myös kutosella!\nMahtava levy vieläkin mahtavammalta bändiltä. Ajatuksiani albumista voit lukea tästä.\nPaljon kiitosta ja gloriaa saanut Lonerism yhdistää erittäin mielenkiintoisella tavalla 1960-luvun psykedeeliset soundit nykyaikaiseen indie-ilmaisuun garage-mausteilla. Olisi noussut varmaan listassa korkeammallekin ellei biisimateriaali aikaansaisi lievähköä tasapaksuuden tunnelmaa, mutta ehdottomasti vuoden parhaita levyjä jo soundimaailmansa puolesta.\n9. Timo Lassy - In With Lassy\nErittäin suurena Timo Lassy -fanina olisin varmaan digannut mistä tahansa äijän tekemästä levystä, mutta In With Lassy lunasti odotukset vilä odotettuakin paremmin. Lisää ajatuksia täällä.\nNiilon ja hulluhepan paluulevy Americana oli sanalla sanoen pettymys. Soundi oli kohdillaan, mutta olihan se nyt helvetin tylsää valita biisimateriaaliksi ne kaikista kuluneimmat (sinänsä hyvät) rallatukset. No Psychedelic Pill sitten tuli ja teki sen, mitä Americanalta odotin. Fiilikset voi kiteyttää siihen, että mieletön avausraita Drifting Back on 27 minuuttia pitkä.\nMiinuspuolena voisi sanoa, että lyriikat tuntuvat aika-ajoin hieman korneilta (”Gonna get me a hip hop haircut” jne.) mutta Crazy Horsen soitanta korvaa kaikki muut puutteet. Jos joku ei sitä tiennyt niin Neil Young on kaikista maailman artisteista kenties suurin suosikkini.\n11. Tennis - Young & Old\nMainio kesälevy suosikkibändiltäni Tennikseltä. Kehitystä suhteessa debyyttiin on tapahtunut selkeästi, mutta tästäkin ehdin jo kirjoittaa.\n12. Dinosaur jr. - I Bet On Sky\nOlisiko ollut Rumban arviossa, missä kuvailtiin Dinosaur jr.:n uusinta levyä ajatusleikillä, että bändi on kuin pizza tai seksi: heikoimmillaankin hyvää. Siihen voin yhtyä. Ei tämä ole bändin klassikkotuotosten veroinen tekele, mutta varsin mainio plätty silti!\n13. The Megaphone State - VLA Kings\nJos pitäisi yksi hiphop-levy valita autiolle saarelle viime vuodelta, se olisi ehdottomasti kotimainen VLA Kings. Täysin alihuomiolle jäänyt tulevaisuuden suomirap-klassikko. Lisää ajatuksiani täällä.\n14. Lee Ranaldo - Between the Times and Tides\nLee Ranaldon soololevy oli hieman erilainen kuin tältä Sonic Youthissa mainetta niittäneeltä kokeellisen kitaroinnin oppi-isältä olisi ehkä odottanut: helposti lähestyttävä ja jopa hieman popahtava. Sellaisenaan kuitenkin erittäin hieno ja tyylitietoinen kokonaisuus, johon varmasti tulee palattua tulevaisuudessakin.\n15. The Splits - The Splits\nYksi vuoden mukavimpia julkaisuja oli kyllä suomalainen The Splits, josta meillä pitäisi olla tulossa kolmen kimppa -postaus lähiaikoina (on ollut työn alla useamman kuukauden). Mitä tästä musasta voi sanoa? Crazy For You on yksi vuoden parhaista kipaleista ja tykkään vaan ihan helvetisti. Jee!\nGhosts/Crazy for You 7" by The Splits\nKirjoittanut Jamppu klo 10:49 2 kommenttia\nTägit: best of 2012, black twig, cloud nothings, dinosaur jr, guided by voices, joose keskitalo, kovaa rasvaa, lee ranaldo, listat, neil young, pää kii, ringo deathstarr, tame impala, the fresh and onlys, timo lassy, ty segall, uhrijuhla\nTulossa 2013: Phantom & Sin Fang\nKaksi tekstiä päivässä, mutta kirjotetaan kun kerran kirjoituttaa! Noi vuosilistat tuntuu olevan mulle aina vähän ikuisuusprojekteja, ja mun viime vuoden lempibiisejä (ja mahdollisesti lempi-jotain muutakin) joudutte vielä odottelemaan. Mut nyt kun osa menneistä on saatu pois hartioilta, keskityn hetkeksi tulevaan. Laadin tammikuun alussa musiikkiennusteen vuodelle 2013. Senkään aika ei ole vielä, mutta heitän ilmoille jo pari tärppiä, koska ajankohta on oikea: kaksi näistä ennustussuosikeista nimittäin julkaisi tänään uunituoreet musavideot.\nJos mun pitäisi lyödä vetoa vuoden suomalaisesta menestyjästä, laittaisin oitis rahani likoon Phantomin puolesta. Tarkastin ajankohtaiselta kuulostavan duon live-kunnon joulukuussa Korjaamolla El Perro Del Marin lämppärinä, eikä pääesiintyjä meinannut enää maistua miltään virheettömän lämmittelyn jälkeen. Vokalisti Hanna Toivonen on tarkka ja äärimmäisen taitava laulaja, jonka ääni satavarmasti vetoaa kansainväliseen yleisöön. Eikä sillä, Phantom onkin nostettu esiin siellä sun täällä viime viikkoisen Eurosonicin jälkeen. En ole todellakaan ainoa, joka uskoo Phantomin olevan yksi tämän vuoden läpimurroista.\nTammikuun alussa bändin Kisses-musiikkivideo näytettiin pari kertaa Kampin Narinkkatorin screenillä ohikulkeville ihmisille. Jotkut pysähtyivät ihmettelemään, jotkut jatkoivat määrätietoisesti matkaansa. En edes tainnut olla darrassa, mutta silmät kostuivat tätä tilannetta sivusta tarkkailleena. Cocoan tekemä musiikkivideo pamahti juuri äsken myös Internettiin, ja sen voi katsoa alta. Unohtamatta hei biisiä – se on toistaiseksi mun lempibiisi tältä vuodelta!\nLähiviikkojen suuret odotukset sen sijaan kohdistuvat islantilaisen Sin Fangin tulevaa kolmatta levyä kohtaan. Viime kuussa kirjoitin artistista vähän pidemmin, ja sen voi lukea täältä. Tänään albumilta julkaistiin toinen maistiainen eli ensimmäinen single Look at the Light. Samalla päivävalon näki Máni M. Sigfússonin ohjaama video samaiseen kappaleeseen. Flowers julkaistaan tasan kahden viikon päästä, helmikuun ensimmäinen päivä, ja se lienee toiseksi eniten odottamani levy tältä vuodelta heti Thom Yorken ja kumppaneiden Atoms for Peacen Amokin jälkeen (reilu kuukausi enää, jee!).\nKirjoittanut Mira klo 18:32 0 kommenttia\nTägit: biisit, cocoa, islanti, ones to watch 2013, phantom, sin fang, suomi, videot\nMiran TOP 15 levyt vuodelta 2012\nMusavuosi 2012... Törkeän monta hyvää levyä, muttei kovinkaan montaa erinomaista. Vuosilistoja tehdessä vaihtoehtoja oli kymmeniä ellei satoja, mutta lopulta valinnat olivat poikkeuksellisen helppoja. Moni levy jäi erinomaisista biiseistään huolimatta ontoksi, ja jouduin pettymään myös useamman albumin kohdalla, joille olin nostanut suunnattomia odotuksia edeltävien levyjen vuoksi (esim. The Mars Volta, Circa Survive). Syvä kumarrus lähtee etenkin kotimaisten musiikintekijöiden suuntaan. Melkein kävi niin että suomalainen musiikki pieksi ulkomaiset levyt, vaikka tilanne on meitsin vuosilistoilla ollut yleensä täysin päinvastoin.\nMulla olisi niin paljon sanottavaa jokaisesta levystä, mutta yritän tällä kertaa pitää tän kohtuumitoissa, ja kirjotan vaikka joistain näistä levyistä vielä lisää erikseen (as if). En halunnut kuormittaa tätä tekstiä lukuisilla biisiupotuksilla ja videoilla, joten väsäsinpä Spotify-soittolistan näistä. Sen löytää klikkaamalla tästä. (4 avainbiisiä/ levy. Miinus sijat 5 & 8, koska niitä ei ollut Spotifyssa, ja sijan 14 levyltä vain yksi biisi samasta syystä.)\n1. Japandroids: Celebration Rock (Polyvinyl)\nJapandroids on kuulunut orastaviin lemppareihin jo joitain vuosia, mutta Celebration Rock ei poistunut soittolistoiltani koko vuonna. Lempibiisi vaihteli koko biisilistan läpi, ja levy nosti kanadalaisduon vankkoihin lempibändeihin. Levystä tuli henkilökohtainen klassikko, jonka kaikki biisit kuulostavat mahtavilta milloin tahansa, kokonaisuutena ja irrallaan – jopa maistiaislohkaisu Younger Us kutkuttaa edelleen, vaikka se näyttäisi olleen kovassa pyörityksessä jo kesäkuusta 2010.\n2. DIIV: Oshin (Captured Tracks)\nEi ollut vähällä ettei tämä levy päätynyt jaetulle ykköspallille edellisen kanssa. (Entinen) Dive kuului vuoden suurennuslasilistalla oleviin bändeihin, ja kun Oshin viimein näki päivänvalon, menin sanattomaksi. Syy, miksi tämä hävisi Japandroidsille, oli vähän pöljä: koska en muistanut kaikkia biisejä takakantta katsomalla, mikä taas selittyy sillä, että osa biiseistä on ihan tarkoituksellisesti introja tai johdatuksia tulevaan. Joka tapauksessa, viiden tähden pläjäys: tunnelmallinen kokonaisuus jumittavia kraut-kenkiintuijottelubiisejä, joista yllättävänkin moni olisi silti radiosoittokelpoinenkin.\nDIIV on livenä myös lyömätön. Kuvasin Iceland Airwaves -festareilla.\n3. Ruger Hauer: Erectus (Monsp)\nLuulen vahvasti, että tähän riittää perusteluksi vain linkki tähän tekstiin. Fiilikset eivät ole juurikaan muuttuneet edellisen blogiylistyksen myötä, mutta nyt uskallan varmasti sen sanoa: Erectus on parhaita suomirap-levyjä koskaan.\n4. John Talabot: ƒIN (Permanent Vacation)\nTaisinpa jo aikalailla vuosi sitten uhota, että Talabotin esikoisalbumi on yksi vuoden kovimmista levyistä, eikä mielipide ole siitä sitten muuttunutkaan. Uskomattoman hyvin kuuntelua kestävä pläjäys, josta julkaistiin myös hiljattain deluxe-versio remixeillä lisävarusteltuna. Sama sijoitus olisi saavutettu ilman niitäkin, mutta tässä tapauksessa kannattaa pyöräyttää muidenkin näkemykset läpi. Pionalin featit kruunaa koko levyn.\nTälle yhtyeelle oli eduksi se, että olen niin saamaton vuosilistanjulkaisija. Kirkkaimmalle tähtitaivaalle nostellun Pää Kiin kokopitkä taidonnäyte meinasi jäädä vuosilistauksessa kymmenkunta sijaa alemmaksi ensimmäisten kuunteluiden perusteella. Sittemmin tarkkakorvaisempi lisäkuuntelu on pakottanut minut nostamaan sijaa vähitellen, kun jo itsessään mahtavien rokkisävellyksien joukosta on löytynyt rakastetavia tuotannollisia ratkaisuja. Tai siis, vuoden parhaan levyn tittelin voisi antaa jo sillä perusteella, että HIV-aiheisella biisillä on lapsikuoro laulamassa. (Sanokaa pliis, että se on mun korvien välissä eikä korvissa?)\n6. Moonface: with Siinai: Heartbreaking Bravery (Jagjaguwar)\nMurheenkryyni ja kollaboraatiolevy, josta en osannut päättää kuuluuko se kotimaisiin vai ulkomaisiin levyihin. Tätä voi siis syyttää siitä, että en listannut ulkomaisia ja kotimaisia albumeja erikseen. Päätelmä on kuitenkin se, että kotimainen Siinai ja legendaarinen kanukki Spencer Krug ne yhteen sopii, vaikka aikoinaan yhteistyöuutinen lennättikin minut peffalleen. Tästä eteenpäin haluaisin nauttia Siinaini aina Spenan kera, ja toisinpäin. Eeppinen teos alusta loppuun.\n7. Karri Koira: K.O.I.R.A. (Monsp)\nTätä levyä haukuttiin sen ilmestyessä kädenlämpöiseksi ja liian naiiviksi, mutta vastakysymys kuuluu, miltä kuulostaisi R. Kellyn röyhkeydellä varustettu suomi-r'n'b? Mä väitän, että huumorimusiikilta. Kuka on määrännyt ettei genressä saa laulaa pyöräilykypärälipsahduksista vaan on pysyttävä tiukasti makuuhuoneen puolella? K.O.I.R.A. on tanssittava ja hyvällä tavalla symppis levy, joka on suurimmaksi osin pelkkää timanttia. Jalokivistä puheenollen, seksikäs slovari Timanttisade määrittelee mun mielestä muhinointimixtapen uudelleen.\nNe kutsuu sitä koiraksi. Monsters of Popista syksyltä.\n8. Holy Other: Held (Tri Angle)\nKirjoittajan virallinen iltarauhoittumislevy tällä listalla. Tri Anglen julkaisut ovat usein päässeet pitkälle tämän mimmin stereoissa, niin tälläkin kertaa. Virallisen witch house -yhtiön julkaisema Held tarjoilee aavemaista hidastempoista äänimaailmaa. Laulua ei perinteisessä muodossa kuulla, joskin ääniä ja henkäisyjä kylläkin, mikä tuo mieleen monet kollegat Burialista lähtien. Tumma ja minimalistinen ambient/electronica levy lainaa myös vähän rnb:ltä ja on vähällä piestä tallitoveri Balam Acabinkin. Unimusaklassikko jo syntyessään!\n9. Frank Ocean: channel ORANGE (Def Jam)\nLevy, jota Odd Future -kollektiviista tutuksi tulleelta mieheltä odotin kieli pitkällä viime vuoden ansioiden (Novacane, The Throne -feattailut yms.) perusteella, ja ilmiöhän Channel Orangesta tulikin jo ennen sen ilmestymistä. Se on kuitenkin ehkä liian järkälemäinen albumi, jotta se voisi nousta korkeammalle vuoden levyissäni. Samalla siinä piilee myös levyn vahvuus. Siinä riittää kuunneltavaa, enkä poistaisi sekuntiakaan esimerkiksi lähes kymmenminuuttisesta Pyramids-hitistä. Channel Orange ja muutamat muut viime vuoden julkaisut ovat saaneet mussa aikaan sen, että kehtaan nykyään julistaa rakastavani myös R&B:tä - ellen jopa ole vähän hurahtanutkin genreen, vaikka eihän se mikään salaisuus ole koskaan ollut, että mulla on R. Kellyä levyhyllyssä (jo toinen RK-maininta tässä tekstissä, auts!).\n10. Cloud Nothings: Attack on Memory (Carpark)\nEdellisten Cloud Nothings -albumeiden avainsanoihin ovat kuuluneet riehakkuus, kesäpäivät, huolettomuus ja naiiviuus. Uusimmalla tuottajana häärinyt Steve Albini sai kuitenkin tartutettua vähän angstia ja kärsivällisyyttä jenkkipoppooseen. Jos edelliset julkaisut tuntuivat vähän läpikaahatuilta, Attack on Memorylta löytyvä Wasted Days tuplaa jopa yhtyeen entisen maksimibiisipituuden 8:55 minuutin pituudellaan, ja se yllättäen onkin yhtyettä parhaimmillaan. Bändin omaa soundia ei ole kadotettu, mutta yhtye on kasvanut suuntaan, jota en edes osannut toivoa.\n11. Betrayal at Bespin: Rains (Avenger)\nMonesti on käynyt niin, että Rainsin soimaan laittaessani olen alkanut epäillä, oliko debyytti Diary of a Dead Man Walking sittenkin kovempi, koska sehän oli aivan pilluhyvä levy se. Mutta siinä kohtaa, kun Strange Daysin saksofoni-intro on jo menossa, on myöhäistä vaihtaa ennen kuin levy on loppu. Ja kun se loppuu, tekee mieli laittaa se soimaan uudestaan. Ollaan noidankehässä, joka on johtanut siihen etten ole Rainsin julkaisemisen jälkeen debyyttiä kuunnelutkaan. Betrayal at Bespinin toinen levy on elokuvamaista, kaunista, A-luokan kotimaista musiikkia, joka visualisoitui minulle roadtripillä syksyisessä Islannissa, kun tämä ja Death Hawks soivat jeepin autostereoista täysillä tulivuorten, vesiputousten, mustien aavikoiden ja valkoisten jäätiköiden ohi kiitäessä. Parhaita audiovisuaalisia kokemuksia ever.\n12. Kendrick Lamar: good kid, m.A.A.d city (Interscope / Aftermath / Top Dawg)\nLoppuvuoden ilmiö, jonka ilmiömäisyyttä en ehkä ihan täysin hiffaa, koska levy ei sinänsä kuulosta mitenkään kovin tuoreelta tai uudelta. Silti... gkmc on paikkansa vuosilistoilla ansainnut. Levy kertoo Lamarin nuoruusvuosista Comptonissa, ja kaupungilla on vahva rooli levyllä. Konseptialbumien ystävänä arvostan suuresti punaisen langan helppoa löytämistä – etenkin kun kyseessä on levy, jossa pureskeltavaa riittää (pituus bonareiden kanssa lähentelee puoltatoista tuntia). Odottakaa myös, että nostan tältä levyltä parikin biisiä viime vuoden lempibiiseihini.\n13. Tiiu Helinä: Veli (El Camino)\nHusky Rescue -tallin uusi helmi oli enemmän naksuntaa, lo-fia ja kotikutoisuutta kuin odotin, minkä vuoksi levyn ilmestymisen jälkeen olen yhdistänyt sen mielessäni useasti virheellisesti erään kokeellisemman suomalaisen musiikin julkaisuun erikoistuneen tamperelaislafkaan. Veli tuo mulle voimakkaasti mieleen omat juuret ja runonlaulun, koska kappaleissa on sopivassa suhteessa kansanmusiikkiakin. Se onkin hyvin paljon fiilislevy. Omiksi kestosuosikeiksi ovat valikoituneet biisit Kurja mies ja Sataa. Virsi sen sijaan kuulostaa korviini häiritsevän paljon Siniseltä unelta (liekö tarkoituskin?), mikä jää lopulta levyn ainoaksi häiriötekijäksi.\n14. Black Twig: Paper Trees (Soliti)\nBlack Twig julkaisi esikoisalbuminsa alkuvuodesta, ja se päätyikin mun viralliseksi hiihtolevyksi. Lumien sulettua kuunteluaste heikkeni, ja levy sopikin julkaisuajankohtaansa selkeästi paremmin kuin kesäpäiville. Paper Trees oli kuitenkin niin hyvin hallittu debyytti, etten voinut olla nostamatta sitä parhaimpien joukkoon. Eheä kokonaisuus, joka liikuskelee sulavasti kitaravetoisisssa poppitunnelmissa (Death Scene) ja jumittaa paremmin kuin allekirjoittanut darrassa (Kouvola (Slow)).\n15. Django Django: Django Django (Because / Ribbon)\nTäydellinen kombo progea, poppia, psykedeliaa ja maailmanmusiikkia. Kokonaisuutta kuitenkin rikkoo jotkut nintendommat jamittelukappaleet (esim. Zumm Zumm), jotka eivät tunnu kuuluvan levylle. Aikana jolloin levyt ovat lyhentyneet 35-minuuttisiksi kahdeksan kappaleen minialbumeiksi, lähes tunnin outoiluproge on toki virkistävää, mutta tätä keskittymishäiriökansaa palvellakseen levyn keskivaiheilta olisi voinut pudottaa muutaman kappaleen pois. Parhaimmillaan Django Django kuitenkin tarjoilee erinomaisia ja tarttuvia biisejä, jotka tunnistaa taatusti omasta ja uniikista soundistaan (Waveforms, Storm, Wor).\nSkottiporukalla on mätsäävät esiintymisasut. Django Django viime kesän Roskildessa.\nKirjoittanut Mira klo 09:02 0 kommenttia\nTägit: best of 2012, betrayal at bespin, black twig, cloud nothings, diiv, django django, frank ocean, holy other, japandroids, john talabot, karri koira, kendrick lamar, kovaa rasvaa, listat, moonface, pää kii, siinai, tiiu helinä, uhrijuhla\n3 x Svart Records\nTänään seuraakin sitten jälleen lisää jo vanhentunutta ja siksi epäkuranttia löpinää viime vuoden julkaisuista eli uutuusintoilijat älkööt vaivautuko (Tuoreuteen fiksoituneet musanörtit voivat siirtyä fiilistelemään tässä vaiheessa vaikkapa r'n'b-keisari Justin "Myspace" Timberlaken paluusingleä tänne tai BBC Sound of 2013-listallekin yltänyttä mahtavaa Peace-yhtyettä tänne)!\nOtsikon mukaisesti tänään puhutaan hieman Turussa pääkallopaikkaansa pitävästä lempeästä vahadiktaattorista ja vinyyliairuesta Svart Recordsista.\nPelkästään viime vuoden aikana saatiin nauttia sellaisista itkettävän komeista kulttuuriteoista ja uusintajulkaisuista kuin Pelle Miljoona (Pelko ja viha, Pelle Miljoona & N.U.S) Kollaa Kestää (Jäähyväiset aseille), CMX (Kolmikärjen veljeskunta), Circle (Zopalki), Radiopuhelimet (K.O., Pian, pian) ja Musta Paraati (Peilitalossa). Tämän lisäksi uudet albumit kuultiin Seremonialta, Uhrijuhlalta, Jussi Lehtisalolta ja Hexvesseliltä (Svartin rohkeasta ja väsymättömästä julkaisupolitiikasta kertonee jotakin se, ettei tässä ole listattuna lähimainkaan kaikki lafkan vuonna 2012 julkaisemat levyt).\nJa tietenkin vuonna 2013 musiikkia tullaan kuulemaan muun muassa yhtyeiltä kuten Sammal, Viisikko, Riitaoja, Sensuuri, Ypö-Viis, Vandaalit ja Solstafir. Vaan nytpä menemme jälleen asioiden edelle!\nEli siis. Rakkaat lukijat, tänään keskitymme kolmeen viime vuonna julkaistuun Svart-lärpäkkeeseen, jotka ovat järjestyksessään seuraavat: Kovaa Rasvaa: S/T 7", Uhrijuhla: Liian kaukana / Kivettynyt metsä 7" sekä Sähkö-Isku: 100 kaljaa 12". Silvoplee!\nKomeat ovat kannet, eikö?\nEx-Khatarina jäsenistä koostuva Kovaa Rasvaa julkaisi eponyymin esikoisseiskansa keväällä 2012. Kertun (huuto), Johannan (kitara), Annen, (basso) ja Timon (rummut) muodostama hardcore/crust/core/punk -nelikko vakuutti seiskallaan ainakin allekirjoittaneen. A-puolen parhaimpiin lukeutuvat nimensä mukainen lyhyt ja sekava rypistys Hulabaloo sekä bändin nimikkokappale Kovaa rasvaa, joka tuo itselleni mielleyhtymiä aina yhtä mahtavaan Viisikkoon. B-puolelta esiin nousee oikeastaan vain se asteen pidempi jyrmyttely Sokea tila, vaikkei muistakaan kappaleista sinänsä moitteen sijaa löydy. Kertun huutolaulu on raastavan vakuuttavaa ja yhteissoitto tiukkaa kuin väkiviina, mutta sävellyksiin kaipaisi vielä hieman lisää persoonallisuutta. Äärimmäisen hyvä pelinavaus silti. Hienoa!\nKovaa Rasvaa keikalla:\n24.1.2013 Klubi, Turku (+Rotten Sound,Victims, Speedtrap)\nFacebook: Kovaa Rasvaa\nUhrijuhla perustettiin vuonna 2009 Turussa 500kg lihaa -kulttibändin raunioille. Tällä seiskalla ja viime joulukuussa julkaistulla debyytillä yhtye koostuu kokoonpanosta Olga (laulu), Janitor Muurinen (laulu), Olli Kauniskangas (kitara), Kauko Röyhkä (kitara, taustalaulu), Kimmo Laine (basso), Jouni Pusa (koskettimet, perkussiot) ja Kari Salminen (rummut), mutta bändin livekokoonpano on hieman erilainen. Bändin psykedeelinen popmusiikki tuo mieleen päällimmäisenä Pink Floydin ja Wilman, joskin kaiken yllä leijailee sankka kaukoröyhkämäinen sumu. Kappaleista rauhallinen Olgan tulkitsema Liian kaukana vetoaa itseeni Janitorin (Xysma, Mannhai) tulkitsemaa Kivettynyt metsä-biisiä enemmän. Käsi ylös kuka kuulee ensin mainitun kertosäkeessä pienoisia Uniklubi-viboja?\n31.1.2012 Tavastia, Helsinki (+Sami Kukka & Pöly, Sammal)\nMaailman hienoin levynkansi.\nAivan ensimmäiseksi on sanottava, että voi tsiisus. Siis kattokaa nyt tota kantta. Onko kukaan oikeesti nähnyt ikinä hienompaa levynkantta? No sitäpä vähän minäkin. Onneksi musiikillinen anti on juurikin niin hyvää kuin ulkoinen olemus antaa olettaa. Sähkö-Isku on viisihenkinen electroclash/punk/whatever-poppoo, jonka soittajilta löytyy kokemusta bändeistä kuten Moderni Elämä ja Death Laser. 100 kaljaa 12"-vinskan a-puolella kuullaan kolmen biisin hittikimara (100 kaljaa, Musta valo ja Mun täytyy saada), ja maxin b-puolelta löytyy edellä mainittujen instruversiot.\nJonkinasteiseksi undergroundklassikoksi jo vuonna 2011 kohonnut 100 kaljaa on biiseistä ehdottomasti tarttuvin. Koko komeus alkaa jo niin vahvalla lyrikaalisella oivalluksella ("Kun maikka ei kato / raavin pilluja pulpettiin"), että loppubiisin ajan tekee vain mieli takoa nyrkkiä ilmaan, heiluttaa persettä ympäripäissään Lepakkomiehessä. Perkeleen kova! Laulajan kuolonkorinoissa taistelevan Marilyn Mansonin mieleen tuova ääni pilaa onnistuneesti koko paketin. Erittäin vahvat kolme biisiä. Kaksi peukkua ja lisää materiaalia ulos, kiitos!\nAll Ears odottaa jo innolla, mitä Svart Records seuraavaksi keksaisee julkaista. Suosittelemme myös erittäin vahvasti, että juuri sinä teet saman. Svartin levykatalogia voit kätevästi selailla vaikkapa Levykauppa Äxän sivuilta. Hop hop levykauppaan, kullanmurut!\nKotisivu: Svart Records\nFacebook: Svart Records\nKirjoittanut Mikko Toiviainen klo 14:15 0 kommenttia\nTägit: best of 2012, kovaa rasvaa, levyt, suomi, Svart Records, Sähkö-Isku, uhrijuhla, vinkit, vinyylit\nKorkkaan All Earsin vuoden 2013 kirjoittamalla eräästä viime vuonna debytoineesta suomalaisartistista, josta olisin halunnut kirjoittaa jo vuonna 2012, mutta josta en sitten syystä tai toisesta saanut postausta aikaiseksi. Kyseessä on tamperelainen Suvi Koivu, jonka Matkalla uuteen kaupunkiin keräsi mairittelevia arvioita, ja nappasi maininnan Rumban ja YleX:n Tulevaisuuden tusina 2013-listalta. Nimestään huolimatta on Suvi Koivu laulajansa nimeä kantava yhtye, eikä sooloartisti. Suvin (laulu) lisäksi yhtyeeseen kuuluvat Ville Aalto (kitara), Olli Sillanpää (basso) ja Konsta Pokkinen (rummut).\nSuvi Koivu. Kuva: Jukka Salminen.\nSuvi Koivu sotkeutui mielikuvissani pitkään Kaisa Valaan ja Suvi Isotaloon (toistaiseksi en ole ehtinyt paneutua kahteen jälkimmäiseen, joten en osaa sanoa, ovatko assosiaatiot mistään kotoisin). Kun vihdoinkin sitten sain tartuttua debyyttilevyyn ymmärsin, että käsillä on jotakin merkittävää.\nHeti ensimmäisenä kuultava Parempaa aikaa tarjoaa kuulasta haikeutta, jota singlenäkin julkaistu Kaupunki on julma paikka jatkaa onnistuneesti. Kauan lipuu joka kerta hieman ohitse, mutta sitä seuraa levyn hienoin kappale eli Kun lähdin pois. Kappale alkaa rumpukompilla, kasvaa vaanivalla bassokuviolla, täydentyy mystisellä kaikukitaralla ja pakahduttaa heleällä hieman säröisellä kitaramelodiallaan. Olen myyty! Toiselle levylle voisi omasta puolestani koostua kymmenestä tämäntyylisestä kappaleesta. Hienoa!\nSeuraavaksi kuullaankin videobiisi Helppo. Kaunis kappale sekin.\nSuvi Koivun musiikissa on eleganttia kepeyttä, helppoutta ja hienostuneisuutta. Levyn yleissoundi on ilmava ja pääosassa loistaa itseoikeutetusti Suvin konstailematon laulu, jota akustiset kitarat ja helkkäävät sähkökitarat sopivasti maustavat. Musiikillisia vertailukohtia on helppo hakea Matti Johannes Koivun ja Ultramariinin tekemisistä. Itselleni jostakin syystä mieleen nousevat myös Jonna Tervomaa, Katri Ylander ja Scandinavian Music Group. Suvi Koivun musiikissa kiinnostavinta on se, että vaikka se onkin melankolista, se ei ole surullista, vaan pikemminkin toiveikasta ja haaveilevaa.\nLevyn julkaissut m.dulor on opittu tuntemaan indiepiireissä levy-yhtiönä, jonka toimintaa on hyvä pitää silmällä. Tänä vuonna lafka lihottaa laadullisesti korkeatasoista julkaisukatalogiaan ainakin Pimeyden debyyttillä, joka luketuu ehdottomasti tämän skribentin vuoden odotetuimpien levyjen listaan.\nSuvi Koivulla ei ole tällä hetkellä keikkoja buukattuna, mutta heti kun tulevat Helsinkiin niin pitääpä mennä tarkistamaan livekunto.\nKirjoittanut Mikko Toiviainen klo 13:45 0 kommenttia\nTägit: esittelyt, m.dulor, matti johannes koivu, suomi, suvi koivu, ultramariini\nFrank Turner and The Sleeping Souls @ Tavastia 18....\nTanskalainen musaskenettäjäfrendini on viime aikoina kunnostautunut hyvien tanskalaisten salaisuuksien paljastamisessa. Tosin salaisuudesta ...


Henri Yoki 06.02.2013, 09:13\nTaiteilija Henri Yoki on suunnitellut ja rakentanut tammikuun aikana Detroitissa, USA:ssa ”Demonisaunan”. Sauna on rakennettu taiteilijakollektiivin North End Studios (NES) takapihan puutarhaan, ja se vetää lauteille noin 14-20 henkeä. Noin 40 henkilöä on tehnyt hankkeen eteen yli 400 tuntia. Materiaalit on rahoitettu keräämällä Suomesta, muualta Euroopasta ja Detroitin alueelta varoja...\nSeinäjoen ammattikorkeakoulu 05.02.2013, 14:56\nSeinäjoen ammattikorkeakoulu tarjoaa 20-vuotisjuhlavuoden kunniaksi kaikille kiinnostuneille neljä SeAMK Foorumin luentoa, joiden teemana on hyvinvointi. Tilaisuudet pidetään uuden Frami F:n isossa auditoriossa osoitteessa Kampusranta 11, 60220 Seinäjoki. Ensimmäisen luennon pitää lääketieteen ja kirurgian tohtori ja henkinen valmentaja Heimo Langinvainio 13.2. Luennot alkavat klo 14.00 paitsi...\nSuomen luonnonsuojeluliitto 05.02.2013, 14:31\nKirjastoissa vietetään Luonto- ja ympäristöviikkoa 11.–17.2.2013. Teemana on tänä vuonna Suomen upea luonto. Mukaan on ilmoittautunut ennätyksellisesti yli 200 kirjastoa ympäri maata. Luonto- ja ympäristöviikon aikana kirjastoissa nostetaan esiin paikalliseen luontoon liittyvää kirjallisuutta sekä muutenkin alueen luontoa ja ympäristökysymyksiä. Tänä vuonna huomiota kiinnitetään erityisesti...\nUutta Lahdessa: Kultturallissa la 16.2. kohtaavat kulttuuri ja urheilu\nLahden ammattikorkeakoulu 05.02.2013, 08:34\nUuden Kultturalli-tapahtuman kyytiin pääsee lauantaina 16.2. klo 10–16. Paikkana on Lahden kansanopiston juhlasali (Harjukatu 46). – Kultturallin ideana on yhdistää kulttuuri- ja urheiluväki keskustelemaan siitä, mitä kaikkea voisimme saada aikaan yhdessä. Liikunta- ja kulttuuriasiat on nyt yhdistetty uudessa liikunta- ja kulttuurilautakunnassa, joten mekin voisimme miettiä, miten voisimme...\nVapaa pääsy Heurekan näyttelyihin Lasten lääketieteen päivien ajan 9.-10.2.\nHeureka, suomalainen tiedekeskus 31.01.2013, 14:36\nTIEDOTE 31.1.2013 Vapaa pääsy Heurekan näyttelyihin Lasten lääketieteen päivien ajan 9.-10.2. Lasten lääketieteen päivinä 9.-10. helmikuuta maksuttomia ovat niin lääketieteelliset erikoistapahtumat kuin tiedekeskus Heurekan näyttelytkin. Tarjolla on lapsille suunniteltuja työpajoja, esityksiä, luentoja ja kohteita sekä vapaa pääsy Heurekan päänäyttelyyn, Klassikot-näyttelyyn, Tiedettä pallolla...\nKulttuuri ja taide Matkailu Terveys\nSe on solu! -elokuvan Euroopan ensi-ilta Heurekassa\nHeureka, suomalainen tiedekeskus 30.01.2013, 13:13\nSe on solu! -elokuvan Euroopan ensi-ilta Heurekassa Se on solu! -planetaarioelokuva saa Euroopan ensi-iltana Heurekassa 4.2.2013. Uutuuselokuva on vauhdikas koko perheen animaatio, jossa sukelletaan tutkimaan ihmiskehon pienimpiä rakennuspalikoita, soluja. Elokuvassa tutustutaan myös DNA:han ja selvitetään, miten me kaikki olemme saaneet alkumme yhdestä ainoasta solusta. Se on solu! -elokuvan...\nRed Bull 30.01.2013, 09:35\nUuden ohjelmasarjamme H∆SHTAG$ ensimmäistä osaa varten luomme katsauksen nyky-R&B:n tämänhetkiseen uuteen tulemiseen sekä joihinkin kyseisen musiikkityylin avainhenkilöistä nostaaksemme esiin kysymyksiä ”always on -aikakauden” genreihin liittyen. Miten internet on inspiroinut ja kiihottanut tätä uutta artistisukupolvea? Ovatko online-yhteisöt ja media luokitelleet tyylilajeja ja liikkeitä liian...\nArvokas hylky vaarassa\nKumppania Oy 28.01.2013, 11:54\nSukeltajaliitto ry on huolestunut Helsingin Sataman suunnitelmasta perustaa uusi ruoppausjätteen läjitysalue merelle useaksi kymmeneksi vuodeksi eteenpäin. Helsingin Satama on teettänyt ympäristövaikutusten arvioinnin kuudesta vaihtoehtoisesta paikasta Helsingin edustalla. Yksi niistä sijaitsee vain 500 metrin päässä historiallisesti arvokkaasta hylystä, Kronprins Gustav Adolfista. ...\nSeinäjoen ammattikorkeakoulu 24.01.2013, 14:15\nMyös kuulovammainen voi nauttia musikaalista, kun teksti, laulut, musiikki ja tunteet hänelle taitavasti eläytyen tulkataan. Tämä saatiin kokea, kun Mokoma Oy:n tulkit viittoivat koko salille Seinäjoen ammattikorkeakoulun kulttuurituotannon opiskelijoiden Fame-musikaalin Rytmikorjaamolla Seinäjoella tammikuussa. SeAMKin opiskelijat ovat jo neljänä vuonna harjoitelleet täysipitkän musikaalin...\nOulun seudun ammattikorkeakoulu 21.01.2013, 11:39\nValtakunnallisen Arktiset Askeleet -tanssitapahtuman esiraati vuoden 2013 osalta on käyty. Yläkouluikäisille ja sitä vanhemmille tanssin harrastajille ja ammattiopiskelijoille tarkoitetun tanssitapahtuman esiraatiin tuli kaikkiaan 196 teosta ympäri Suomea. Tanssin ammattilaisista ja kerrallaan yhdestä tanssinopettajaopiskelijasta koostunut raati työskenteli tiiviin mutta antoisan viikon...\nHeureka, suomalainen tiedekeskus 18.01.2013, 15:02\nMEDDELANDE 16.1.2013 Världsberömda Body Worlds kommer till Heureka Den världsberömda utställningen Body Worlds åskådliggör människans anatomi, fysiologi och hälsa med hjälp av äkta, plastinerade kroppar och organ. Vetenskapscentret Heureka är först i Finland med att visa utställningen 16.2–22.9.2013. Runtom i världen har 35 miljoner människor i över 70 städer redan sett utställningen. Body...\nKulttuuri ja taide Lifestyle Matkailu Terveys Tiede ja tutkimus Ympäristö ja luonto\nJyväskylän ammattikorkeakoulu 18.01.2013, 14:09\nTervetuloa Työ huraa -seminaariin tutustumaan taide- ja liikuntalähtöisiin työelämän kehittämispalveluihin 23.1. Tilaisuus pidetään keskiviikkona 23.1. klo 8.30 - 11.30 Jyväskylän ammattikorkeakoulun pääkampuksella, Rajakatu 35, auditorio Tulikari. Aamupäivän aikana mm. Taide- ja liikuntalähtöiset työelämän kehittämisinnovaatiot (TAI LIIKU) -projektin päällikkö Petri Jussila puhuu siitä,...


Perintösuunnittelu | FRIDA Perhejuristit\nPerintöveroihin voi vaikuttaa hyvällä suunnittelulla ja hyvällä aikataulutuksella. Perinnönjättäjä voi omilla valinnoillaan vaikuttaa merkittävästi perillisille määrättävien perintöverojen määrään ja maksuajankohtaan. Suunnittelematon perintö tulee usein verotettavaksi kalleimmalla mahdollisella tavalla. Perintösuunnittelu kannattaakin aina ja paras lopputulos saavutetaan, kun toimet aloitetaan mahdollisimman pian.\nOptimoi verot - asiantuntija neuvoo välineet verosuunnitteluun\nPerintöverosuunnittelun välineitä ovat muun muassa elinaikaiset lahjat, testamentti, avioehto, vakuutukset, alihintaiset kaupat ja sijoitusyhtiöt sekä näiden erilaiset yhdistelmät. Toimimalla ajoissa ja fiksusti voi järjestää monta huolta pois perheenjäseniltään tulevaisuudessa. Perintöverosuunnittelu koskee meitä kaikkia.\nYrittäjät voivat lisäksi turvautua sukupolvenvaihdoksen verohuojennuksiin. Omaisuuden luovutuksesta maksettavat luovutusvoittoverot huomioidaan kaikissa toimenpiteissä. Laajoissa kokonaisuuksissa toimenpiteet jaksotetaan useille vuosille, ja siitä laaditaan kirjallinen suunnitelma.\nPerintöä ei tule kuitenkaan suunnitella vain veroja minimoiden, vaan perintöverosuunnittelu on osa laajempaa perintösuunnittelua. Perintösuunnittelun hyödyt nostetaan esille kaikissa asiakastapaamisissa.\n5 askelta perintösuunnitteluun\nAloita suunnittelu hyvissä ajoin – Aika on rahaa\nHahmota elämäntilanteesi ja tulevaisuuden suunnitelmasi – Mitä tavoittelet?\nOptimoidaan verot ja otetaan huomioon perheen tarpeet – Yhteensovitus on tärkeää\nMietitään perillisten lisäksi puolison asema ja taloudellinen turva – Vältetään ikäviä yllätyksiä\nTarvitaan tekoja – Tuumasta toimeen\nSuunnitellaan yhdessä optimaaliset perintöverot\nFRIDAn perintöoikeuden asiantuntija osaa neuvoa juuri sinulle sopivat välineet ja toteuttaa ne tehokkaasti - ja oikea-aikaisesti. Ota yhteyttä!\nKauppakirjat ja kaupanvahvistaja Lahjakirjat, ennakkoperinnöt Varainhoidon lakiasiat\nAutamme perintösuunnittelussa veroseuraamukset huomioon ottaen. Varaa aika toimistollemme. Sovi puhelin- tai verkkoneuvottelu perintösuunnittelun aloittamiseksi.Toimimme tällä hetkellä pääkaupunkiseudulla, Uudenmaan alueella, Turussa ja Tampereella. Löydät meidät myös Oulusta. Toimistoihimme on helppo tulla olipa oma asuinpaikkasi esimerkiksi Helsinki, Espoo, Kauniainen, Vantaa, Kerava, Tuusula, Järvenpää, Mäntsälä, Kouvola, Kaarina, Raisio, Naantali, Ylöjärvi tai Hämeenkyrö. Etäpalvelumme toimii joka puolella Suomea.\nFrida Perhejuristeista tulee Lexly: Lue mediatiedote


Käyttöehdot - kotipihaan.fi\nLähettämällä tilauksen sitoudut noudattamaan näitä ehtoja.\nAsiakkaana vastaat meille antamiesi tietojen oikeellisuudesta. Alle 18 -vuotiaat eivät saa tilata tuotteita verkkokaupastamme. Kaikki ilmoittamamme hinnat sisältävät arvonlisäveroa 24%.\nJos et haluakaan vastaanottaa tilaustasi joka on saapunut tai matkalla sinulle, sinun on ilmoitettava siitä meille sähköpostilla tai puhelimitse.\nMikäli et ole ottanut meihin yhteyttä ja jätät tuotteen noutamatta, tuote palautuu lähettäjälle.\nTätä ei pidetä palautusoikeuden mukaisena palautuksena ja pidätämme tällaisessa tilanteessa oikeuden periä palautumisesta ja mahdollisesta uudelleen lähettämisestä aiheutuvat kulut sekä 20 euroa asian selvittelykuluja asiakkaalta.\nTuotteet lähetetään varastoltamme Joensuusta / Kontiolahdesta tai tukkuvarastoltamme Tanskasta. Tanskasta lähetetyissä tilauksissa lähettäjän nimenä on NSH nordic. Toimitusaika on tavallisesti 4-8 arkipäivää.\nKaikki hinnat sisältävät toimituskulut lähimpään matkahuollon noutopisteeseen, mikäli tuotekuvauksessa ei muuta mainita (esimerkiksi kotiinkuljetus).\nIsommat tuotteet ( lavarahti ) toimitetaan aina automaattisesti kotiovelle.\nTavarat voidaan noutaa toimipisteestä kahden viikon ajan niiden saapumisesta. Tuotteiden saapumisesta lähetetään ilmoitus postitse tai puhelimitse. Kuljetusyhtiö saattaa myös yrittää toimitusta osoitteeseen, vaikkei kotiinkuljetusta ole erikseen mainittuna tuotteen tuotetiedoissa.\nTilaamillasi tuotteilla on aina 14 vuorokauden palautusoikeus. Mikäli haluat palauttaa hankkimasi tuotteen, OTA AINA ENSIN yhteyttä meihin.\nAnnamme palautusohjeet asiakaspalvelustamme tapauskohtaisesti.\nPalautettavan tuotteen pitää olla käyttämätön, alkuperäisessä ehjässä pakkauksessa ja kaikin puolin myyntikelpoisessa kunnossa.\nPidätämme oikeuden periä palautuksesta aiheutuvat kustannukset.\nPalautus on asiakkaan vastuulla.\nOta palautustilanteessa yhteys asiakaspalveluumme; lähetä selvitys asiasta, yhteystietosi ja tilausnumero osoitteella INFO@KOTIPIHAAN.FI ja/tai ilmoita asia myös puhelimitse asiakaspalveluumme p 050 3036480.\nKun tuote saapuu asianmukaisessa kunnossa perille, tuote tarkastetaan, jonka jälkeen palautamme rahat 14 vuorokauden sisällä palautuslähetyksen vastaanottamisesta.\nSaat ilmoituksen sähköpostiisi kun palautuksesi on käsitelty. Jos et ole saanut mitään ilmoitusta tämän ajan sisällä, olethan yhteydessä asiakaspalveluumme. Jos palautat tuotteen, muista ottaa Postista tai muulta rahtiyhtiöltä kuitti palautuksesta ja säilytä sitä, kunnes palautuksesi on hyväksytty. Kuittia saatetaan tarvita ongelmatilanteissa.\nTuotteen paketti tulee aina avata varoen ja pakkausta vaurioittamatta. Paketin sisältö tulee aina tarkastaa osalistasta ennen tuotteen käyttöönottoa.\nJos toimituksesta puuttuu osia, tulee puuttuvista osista reklamoida ennen tuotteen mahdollista kokoamista ja käyttöönottoa.\nJos tuote saapuu perille silminnähden täysin rikkinäisenä, älä suostu vastaanottamaan lähetystä, jolloin se palautuu lähettäjälle. Ota yhteyttä meihin ja jos mahdollista, ota tilanteesta valokuva, jossa näkyy rikkinäinen tuote.\nLähetä selvitys asiasta, valokuva(t), yhteystietosi ja tilausnumero sähköpostitse osoitteella INFO@KOTIPIHAAN.FI TAI ilmoita asia puhelimitse asiakaspalveluumme.\nJos tuotteessa havaitaan vikaa sen saavuttua ja pakkausta avattaessa, pyritään asia ratkaisemaan ensisijaisesti varaosilla. Ota tilanteesta valokuva, jossa näkyy viallinen tuote. Lähetä selvitys asiasta, valokuva(t), yhteystietosi ja tilausnumero sähköpostitse osoitteella INFO@KOTIPIHAAN.FI TAI ilmoita asia puhelimitse asiakaspalveluumme.


Eno opetti Teron pilkintekijäksi – Vievätkö tulevaisuuden leudot talvet uuden elinkeinon? | Yle Uutiset | yle.fi\n2.1.2017 klo 15.27päivitetty 2.1.2017 klo 15.46\nTero Sourala on oppinut pilkinteon enoltaan.Jussi Mansikka / Yle\n– Valmistuin ammattikoulusta sähköasentajaksi ja olinkin sähköasentajana, mutta minut lomautettiin. Kuukauden verran mietin sitä mitä tehdä. Eno-ukko, Pentikäisen Seppo oli puhunut, ettei hänellä ole enää aikaa pilkintekoon niin paljon kuin olisi tarpeen. Minulla on intoa, halua ja aikaa, niin miksi en olisi alkanut yrittäjäksi, 23-vuotias Tero Sourala kertaa tapahtumia.\nEnon opit eivät ole mitä tahansa, vaan kysymys on lähes 30 vuotta valmistettujen Sepe-pilkkien valmistuksen siirtymisestä nuoremmalle sukupolvelle.\n– Ihmisten kannattaa tehdä sitä, mistä tykkäävät. On hienoa yrittää. Tämä on käsityöläisala, ja on hienoa, että osaaminen ei katoa Suomesta.\nIkaalislainen Tero Sourala käy vielä päivät töissä Häijään urheilutarvikeliikkeessä ja valmistaa pilkkejä illat ja viikonloput.\n– Tällä hetkellä tarkoituksena on saada firma vakavaraiseksi. Liikkeisiin lähtee koko ajan hyvin tavaraa, mutta paljon on vielä tehtävää. Täytyy kehittää tuotantomenetelmiä ja tiloja. Sen jälkeen voin miettiä sitä, voinko jäädä päivätyöstä kokonaan pois.\n"Ihmisten kannattaa tehdä sitä, mistä tykkäävät."\nJuotettu pystypilkki valmistuu käsityönä\nTero Sourala valmistaa juotettuja pystypilkkejä pellistä. Valmistuksessa on toistakymmentä käsin tehtävää työvaihetta. Pelllistä stanssataan palaset, joiden väliin tavutetaan teräslanka ja ne juotetaan yhteen. Viimeistelyjen jälkeen kiinnitetään koukut, jotka on ensin maalattu sopiviksi.\nPeltikuoret, lyijysisus - pilkki on valmiina koukutukseen.Jussi Mansikka / Yle\nKun tuore yrittäjä on saanut tuotantonsa kuntoon tavoitteena on valmistaa yli 10 000 pilkkiä vuodessa, sikäli kun kauppa käy.\n– Pilkki on hankala myytävä sen takia, kun se on myytävä kahteen kertaan. Ensin myydään asiakkaalle ja sen jälkeen myydään sille kalalle uudestaan ja uudestaan, Tero Sourala miettii.\nLajin tulevaisuus on talvista kiinni\nVapaa-ajankalastus ja pilkkiminen on harrastuksena menettänyt suosiotaan. Nuorilla on muuta ajanvietettä kuin reikien kairaaminen jäälle ja kalojen päästely koukusta.\n– Tulevaisuudennäkymät riippuvat tietysti siitä, kuinka saadaan ihmisiä jäälle ja minkälaiset talvet meille tulee, Tero Sourala sanoo.\nPilkkikautta voidaan jatkaa vene- ja laituripilkinnällä. Talvikalastuksessa on monia eri haasteita riippuen, mitä kalaa pyytää.\nTero Sourala uskoo kotimaisen käsityön ja sen arvostuksen olevan yrityksensä suurin vahvuus kalastustarvikemarkkinoilla.\nOta puhelin mukaan heikoille jäille – "Avannosta voi soittaa itse apua paikalle" 5.4.2016\nNoin 1 500 onkijaa marssi Joensuun SM-pilkkiin – osanottajia neljännes huippuvuosista 5.3.2016\nPilkkimisessä ei tule koskaan valmista – jääkannen hiljaisuus kutsuu kalahullua 19.2.2016\nPilkkijäällä kalastajan hermot lepäävät ja kaira käy tiuhaan 23.1.2016


Samuli Pasanen: Ramen-junan kyydissä – Viinilehti\nTämän jälkeen en muista jättäneeni väliin yhtään tilaisuutta syödä tätä umamista ihanuutta. Olen ollut valmis tekemään jopa uhrauksia päästäkseni hyvän ramen-kulhon luokse. Moni matkustaa pitkiäkin matkoja erilaisten urheilutapahtumien tai vaikka euroviisujen perässä, minä valitsen nuudelit.\nRamenia on moneen lähtöön, mutta yksinkertaistaen se on nuudelikeitto, joka koostuu viidestä peruselementistä: pitkään keitetystä liemestä, suolaisesta ja umamisesta tare-kastikkeesta, aromatisoidusta öljystä, nuudeleista sekä täytteistä (kuten marinoidusta munasta, ylikypsästä possusta, merilevästä ja kasviksista). Kaikki komponentit on muokattavissa, ja Japanin eri alueilla on omat ramen-tyylinsä ja -raaka-aineensa. Lopputulos onkin kirjava joukko mitä herkullisimpia keittoja. Ja mikä parasta, täyttävään annokseen ei tarvitse ikinä tuhlata omaisuuksia.\nMutta hyvä ramen ei synny hetkessä. Tämän opin kantapään kautta keksiessäni tekemistä koronakaranteenin keskelle. Päätin tehdä ramen-keiton alusta loppuun: liemen, nuudelit, taren ja aromatisoidun öljyn. Työn määrä ja kesto yllätti karanteenikokin ja valmistukseen meni lopulta kolme päivää. Lopputulos oli maukas ja arvostukseni lajia kohtaan nousi entisestään, mutta jo syödessäni päätin, että seuraavan ramenin nautin ravintolassa.\nNuudelit rantautuivat Japaniin Kiinasta, mutta nykyaikaisen ramenin tarina on kylmän sodan ja Japanin jälleenrakennuksen historiaa. Maailmansodan päätyttyä Yhdysvallat toimitti Japaniin suuria määriä vehnää, sillä ruoka-avun ajateltiin suojaavan maata kommunismin nousulta. Edulliset jauhot muuttivat japanilaisten ruokailutottumuksia: leivän syönti yleistyi ja syntyi Kissaten-kahvilat, joissa syötiin pehmeän paahtoleivän päälle tehtyjä “pitsoja”, jossa tomaattikastikkeen korvasi ketsuppi ja mozzarellan amerikkalaiset juustot ja pepperonit. Markkinoille ilmestyi myös uusi innovaatio, joka on auttanut ramen-kulttuurin leviämistä ympäri maailman, eli pikanuudelit.\nSotien jälkeisinä vuosikymmeninä kulttuuri ramenin ympärillä kehittyi ja monipuolistui nopeasti. Jo 80-luvulla ramen oli noussut osaksi populaarikulttuuria elokuvien ja televisio-ohjelmien myötä. Syntyi ramen-julkkiksia ja 90-luvulla aukesi ensimmäinen ramen-museo. Sittemmin ramenista on kirjoitettu lukuisia kirjoja, tehty videopelejä sekä väitelty tohtoriksi. Samaa ei voi sanoa ihan kaikista keitoista.\nJapani on ramen-matkailijan ehdoton ykköskohde. Maassa on tuhansia huippulaatuista ramen-ravintoloita. Ja mikä parasta, Ramen Map -sovelluksella löytää pienimmätkin ravintolat syrjäisien sivukujien sivukujilta! Ravintolat ovat pisteytetty, joten parhaimman ramenin äärelle on helppo löytää.\nMutta koska Japani on kaukana, olen joutunut etsimään parhaita ravintoloita myös lähempää. Hyvänä nyrkkisääntönä voi nykyään sanoa, että jos olet suurkaupungissa, hyvä ramen on lähellä. Ja koska meitä ramenista innostuneita on maailma pullollaan, parhaimpien paikkojen löytäminen on helppoa nopealla hakukonevierailulla.\nIntohimo nuudeleita kohtaan voi myös parantaa elämänlaatua yllättävillä tavoilla: siinä missä ennen ahdistuin pitkistä vaihdoista lentokentillä, näen nyt mahdollisuuden poistua kentältä löytääkseni lautasellisen höyryävää ramenia.\nSamuli Pasanen on viinintekijä, jonka ramen-kokkailuihin voi tutustua Instagram-tilillä @smulipasanana\nOlipa lautasella sienirisotto, -keitto tai -pannari, makunautinnon täydentää oikea viini. Valitsimme viisi toimivaa komboa sienisadolle.\n14.09.2020 Viinilehden toimitus


Olisiko Ollilan pit�nyt j�tt�� Nokia aikaisemmin? - Sivu 9 - Iltalehden keskustelufoorumi Iltalehden keskustelufoorumi > P�iv�n puheenaiheet Olisiko Ollilan pit�nyt j�tt�� Nokia aikaisemmin? NimimerkkiMuista sis��nkirjautumiseni?Salasana Ohjeet Merkitse kaikki viestit luetuiksi Rekister�idy P�iv�n puheenaiheet\tPitäisikö alle viiden euron ylitykset unohtaa tulorajojen tarkkailussa?Kannatatko Kelan matkakorvausten omavastuuosuuden nostamista?Ovatko nykyiset pysäköintisäännöt järkeviä?Ovatko nykyiset pysäköintisäännöt järkeviä?Aiotko seurata Linnan juhlia?\nP�iv�n puheenaiheet ovat Iltalehden avaamia ajankohtaisaiheita. Sivu 9 / 19 1 ... < 78\t9 1011 > ... 19 Ketjun ty�kalut N�ytt�valinnat #81 Ilmoita asiaton viesti 29.04.2012, 00:28 Ei nimimerkki� Vieras Viestej�: n/a Lainaus: Iltalehti.fi kirjoitti: Jorma Ollila teki Nokiasta menestystarinan. Sis�piiri paljastaa, ett� kulisseissa velloivat vallanhimo, itsekeskeisyys ja niist� seuranneet virheet.\nNo, olkaamme ylpeit� siit�, ett� infrastruktuurissamme on jotain hyvin arvokasta. Jos ihmisten sivistys tapahtuu koulun ulkopuolella, eik� se olekin arvokasta! Koulutuspoliittiset p��tt�j�t, kouluhallinnon edustajat ja osa tutkijoistakin k�ytt�ytyy kuitenkin kuin Nokian johto kuvitellen tilanteen jatkuvan itsest��n samanlaisena ja ett� olisi jokin ihmeellinen virtuaalinen koulutusj�rjestelm�, jota voitaisiin ja pit�isi vied� muualle. Pelkk�� naiivia haihattelua ja suomalainen oppikirjamainen kouluopetus onkin itse asiassa yht� k�mpel�� ja ajastaan j�ljess� kuin Nokian k�ytt�j�rjestelm�t. K�ytt�j� voi tulla sellaisen kanssa hulluiksi, kuten muutamat traagiset tapahtumat osoittavat. Ei nimimerkki� Sivu 9 / 19 1 ... < 78\t9 1011 > ... 19 Ketjun ty�kalut N�yt� tulostettavassa muodossaL�het� t�m� sivu s�hk�postitse N�ytt�valinnat Lineaarinen n�kym� (oletus) Vaihda yhdistelm�n�kym��n Vaihda puun�kym��n Kaikki ajat ovat aikavy�hykkeen GMT +2 aikaa. Kello on nyt 18:34. Ota meihin yhteytt� - Iltalehti.fi - Sivun alkuun


Olemme sitoutuneita vastuulliseen hankintaan\nColgate-Palmolive on sitoutunut hankkimaan materiaaleja ja palveluja vastuullisesti, eli tavalla, joka ei aiheuta haittaa ihmisille tai ympäristölle eikä käytä niitä hyväksi. Tukeaksemme sitoumustamme vastuulliseen hankintaan keskitymme erityisesti neljään tukipilariin: ympäristönsuojeluun, eettisiin työkäytäntöihin, ihmisten terveyteen ja turvallisuuteen sekä hyvään liiketapaan.\nTässä esiteltyjen Colgaten ohjelmien, käytäntöjen ja aloitteiden avulla jatkamme tasaisesti eteenpäin matkaamme vastuullisena hankkijana. Colgate tarkastelee ja arvioi jatkuvasti käytäntöjään, toimittajiaan ja aloja, joilla nämä toimivat, varmistaakseen, että ainesosamme ovat jatkossakin vastuullisesti hankittuja.\nSitoumuksemme perustuu neljälle pääkäytännölle ja -aloitteelle, jotka ovat: kolmansia osapuolia koskevat käytännesääntömme, ainesosiemme turvallisuuden varmistaminen, due diligence -käytäntömme suhteessa kolmansiin osapuoliin sekä ilmastonmuutokselle ja vesienhoidolle antamamme huomio.\nKOLMANSIA OSAPUOLIA KOSKEVAT LIIKETOIMINTAPERIAATTEET\nColgaten kolmansia osapuolia koskevat liiketoimintaperiaatteet, joissa on kerrottu, millaisia eettisiä toimintatapoja odotamme toimittajiltamme, jakelijoiltamme, edustajiltamme, asiakkailtamme, tutkimuskumppaneiltamme ja kaikilta muilta kanssamme työskenteleviltä kolmansilta osapuolilta.\nEdellytämme, että kolmantena osapuolena toimivat kumppanimme tekevät kaikki kohtuulliset toimet varmistaakseen, että Colgaten kolmansia osapuolia koskevat liiketoimintaperiaatteet tulevat välitetyiksi heidän organisaatioihinsa ja että ne ovat käytettävissä niille heidän työntekijöilleen ja alihankkijoilleen, jotka työskentelevät Colgaten liiketoiminnan parissa. Colgaten kolmansia osapuolia koskevat liiketoimintaperiaatteet sisältyvät vakiokäytäntönä osto- ja palvelusopimuksiimme.\nColgaten hyvä maine perustuu paitsi omille toimintatavoillemme, myös niiden tahojen toimille, joiden kanssa harjoitamme liiketoimintaa. Tästä syystä pyrkimyksemme on työskennellä ainoastaan sellaisten kolmansien osapuolten kanssa, jotka jakavat arvomme ja heijastavat samoja korkeita eettisiä standardeja kuin mekin.\nJokaisen ainesosan ja markkinoimamme tuotteen turvallisuus on Colgate-Palmoliven arvojen ytimessä. Olemme sitoutuneita paitsi valmistamaan turvallisia tuotteita, myös valmistamaan kyseiset tuotteet käyttäen ainesosia ja prosesseja, joilla on mahdollisimman pieni vaikutus ympäröivään maailmaamme. Tutkijamme ponnistelevat jatkuvasti kehittääkseen tuotteita, jotka ovat ympäristöystävällisiä ja -tehokkaita ja jotka samalla täyttävät korkeat tuotestandardimme. Kaikki hankkimamme ja tuotteissamme käyttämämme ainesosat ovat turvallisia sekä ihmisille että ympäristölle. Ne täyttävät tiukat turvallisuusstandardimme sekä kaikki asiaankuuluvat viranomaismääräykset kaikkialla maailmassa, missä niitä myydään. Lue lisää tutustumalla ainesosien turvallisuutta koskevaan käytäntöömme.\nKOLMANSIEN OSAPUOLTEN SEULONTA JA DUE DILIGENCE\nColgate on sitoutunut harjoittamaan liiketoimintaa eettisten kolmansien osapuolten kanssa. Ennen kuin aloitamme liiketoiminnan harjoittamisen toimittajien tai palveluntarjoajien kanssa, kaikkien näiden kolmansien osapuolten täytyy ensin käydä läpi seulontaprosessi, jossa karsitaan pois kaikki, jotka löytyvät joltakin mustalta listalta tai jostakin pakoteluettelosta, joilla on kielteistä julkisuutta ja jotka ovat saaneet lakisääteisen ilmoituksen rikkomuksista. Alkuseulonnan jälkeen kaikkia Colgaten kanssa liiketoimintaa harjoittavia kolmansia osapuolia tarkkaillaan ja mahdolliset varoitusmerkit huomioidaan. Kaikki varoitusmerkit tutkitaan, ja korjaaviin toimiin ryhtymistä vaaditaan. Lisäksi Colgaten puolesta julkisyhteisöjen kanssa toimivien kolmansien osapuolten täytyy suorittaa kattava due diligence -prosessi, ennen kuin ne voivat alkaa harjoittaa liiketoimintaa Colgaten kanssa.\nYMPÄRISTÖNMUUTOS JA VESIENHOITO\nOlemme jo useiden vuosien ajan edellyttäneet, että tärkeimmät tason 1 toimittajamme sekä runsaasti hiiltä ja vettä kuluttavien materiaalien toimittajamme osallistuvat CDP:n toimitusketjuohjelmaan, jossa ilmoitetaan yrityksen ympäristö- ja veden käyttöä koskevat tiedot. Tämä auttaa meitä ymmärtämään ja puuttumaan toimitusketjumme alkupäässä olevien yritysten ilmastovaikutuksiin ja vesiin kohdistuviin riskeihin.\nOlemalla tällä tavoin sitoutuneita toimittajiimme autamme myös tuotekehittelijöitämme ja hankintaryhmiämme ymmärtämään ja tunnistamaan, mitkä raaka-aineistamme ja pakkausmateriaaleistamme kuluttavat kaikkein eniten hiiltä ja vettä. Tämän ansiosta pystymme hankkimaan materiaaleja ja suunnittelemaan tuotteita, jotka tukevat Colgaten ympäristönsuojelua koskevia odotuksia.\nLue lisää ilmastonmuutokseen ja vesienhoitoon liittyvistä toimistamme verkosta löytyvän kestävän kehityksen raporttimme Maapallo-kohdasta.\nVASTUULLISEN HANKINNAN TÄRKEIMMÄT OHJELMAT\nEdellä mainittujen käytäntöjen ja aloitteiden lisäksi Colgatella on seuraavaksi esitellyt ohjelmat, jotka tukevat neljää peruspilariamme ja sitoumustamme. Kolmannet osapuolet valikoidaan mukaan yhteen tai useampaan näistä ohjelmista riippuen esimerkiksi sellaisista riskitekijöistä kuin niiden kotimaahan tai alaan liittyvät riskit, tietyt Colgatelle tarjotut palvelut tai niiden kriittisyys Colgaten liiketoiminnalle.\nTehostettu toimittajien hallinnointi (Enhanced Supplier Management, ESM)\nColgaten ESM-ohjelma on maailmanlaajuinen riskienarviointi- ja tarkastusprosessi raaka-aineillemme, pakkausten toimittajillemme sekä sopimusvalmistajillemme. Ohjelma keskittyy kolmeen pääaihealueeseen, jotka ovat:\nColgaten laatustandardien ja määräystenmukaisten vaatimusten noudattaminen tuotteidemme laadun ja turvallisuuden varmistamiseksi\nPalvelujen laatu Colgate-Palmolive-tuotteiden tehokkaan jakelun varmistamiseksi asiakkaille ja kuluttajille\nHyvien ympäristönsuojeluprosessien noudattaminen sekä työntekijöiden turvallisuuden ja heidän oikeuksiensa kunnioittaminen\nESM-ohjelman aloittamisen jälkeen olemme teettäneet riskiarvioinnin yli 7 000 toimittajien toimipaikassa ja tarkastaneet yli 1 200 toimipaikkaa.\nToimittajien vastuullisen hankinnan arviointi (Supplier Responsible Sourcing Assessment, SRSA)\nColgaten SRSA-ohjelma on riskienarviointi- ja tarkastusohjelma, joka keskittyy erityisesti sosiaalisten ja ympäristöseikkojen vaatimustenmukaisuuteen Colgaten tuotantolaitoksissa, sopimusvalmistajien sekä raaka-aineiden ja pakkausmateriaalien toimittajien toimipaikoissa, varastoissa sekä kanssamme yhteistyössä toimivien pakkaajien toimipaikoissa. Toimittajat valitaan tarkastettaviksi riskiarvioinnin perusteella, ja vaatimustenmukaisuutta arvioidaan käyttämällä Sedexin neljän kohdan SMETA-tarkastusta (Sedex Member Ethical Trade Audit).\nSRSA-ohjelman aloittamisen jälkeen yli 550 toimittajalle ja palveluntarjoajalle on tehty vuoteen 2019 mennessä riskiarviointi, ja näistä yli 45 prosenttia on teettänyt kolmannen osapuolen suorittaman sosiaalisten määräysten noudattamista koskevan tarkastuksen. Tarkastuksissa esiin nousseiden korjaavien toimien kautta SRSA-ohjelma on auttanut varmistamaan oikeudenmukaiset ja turvalliset työolot yli 60 000 työntekijälle Colgaten laajennetussa toimitusketjussa.\nSitoumukset ehkäistä metsien hävittämistä\nColgate-Palmolive tukee visiota tulevaisuudesta ilman metsien hävittämistä. Olemme sitoutuneita hankkimaan metsistä saatavia hyödykkeitä vastuullisesti hoidetuista metsistä. Metsien hävittämisen ehkäisyä koskeva käytäntömme kattaa seuraavat metsistä saatavat hyödykkeet: palmu-, soija-, naudantali- ja paperipohjaiset materiaalit. Colgatella on lisäksi erillinen käytäntö koskien palmuöljyjen vastuullista ja kestävää hankintaa.\nSitoumuksemme ydinkohtia ovat toimitusketjumme kartoittaminen ja jäljitettävyys, sertifioitujen palmu-, soija- ja paperipohjaisten materiaalien osto, varmistaminen, että toimittajat toimivat Colgaten käytäntöjen sekä paikallisten määräysten ja standardien mukaisesti, joita ovat esimerkiksi naudantalin toimittajiamme koskeva Minimum Criteria for Industrial Scale Cattle Operations in the Brazilian Amazon (minimikriteerit teollisessa mittakaavassa tapahtuville karjaan liittyville toimille Brasilian Amazonin alueella), sekä satelliittipohjaisten valvontamahdollisuuksien käyttöönotto mahdollisten metsien hävittämistä koskevien uhkien tunnistamiseksi ja hallinnoimiseksi.\nLisäksi Colgate on Indonesiassa ja Thaimaassa mukana useissa muutoshankkeissa, jotka keskittyvät puuttumaan ympäristö- ja sosiaalisiin seikkoihin ja kehittämään toimittajille keinoja tehdä tuotannostaan vastuullista.\nLue lisää käytännöistämme, sitoumuksistamme ja toimistamme liittyen metsien hävittämisen ehkäisemiseen toimitusketjussamme metsien hävittämisen ehkäisyä koskevasta käytännöstämme, palmuöljyjen vastuullista ja kestävää hankintaa koskevasta käytännöstä mme sekä Colgaten kestävän kehityksen raportin Maapallo-kohdasta Sitoumuksemme ehkäistä metsien hävittämistä.\nIhmisoikeudet ja pakkotyötä ehkäisevä ohjelma\nColgate on sitoutunut noudattamaan kaikkea soveltuvaa työlainsäädäntöä, mukaan lukien nykypäivän orjuutta torjuvia lakeja, kaikissa maissa, joissa toimimme. Colgate on jo pitkään ollut sitoutunut kunnioittamaan ihmisoikeuksia ja työhön liittyviä oikeuksia maailmanlaajuisesti, ja se tukee Yhdistyneiden kansakuntien maailmanlaajuista ihmisoikeusjulistusta ja Kansainvälisen työjärjestön (ILO) työelämän yleissopimuksia. Lisäksi olemme vahvistaneet tukemme YK:n Global Compact -haasteelle ja sen ihmisoikeuksia, työntekoa, ympäristöä ja korruption vastaisuutta koskeville periaatteille.\nColgate on Consumer Goods Forumin (CGF) jäsen ja tukee kyseisen foorumin sosiaalista päätöslauselmaa koskien pakkotyötä sekä foorumin tätä tukevia ensisijaisia alakohtaisia periaatteita, joiden mukaan jokaisen työntekijän tulee olla vapaa liikkumaan, kenenkään työntekijän ei pidä maksaa saadakseen työtä, eikä ketään työntekijää tule velvoittaa tai pakottaa tekemään työtä.\nLue lisää Colgaten sitoumuksesta ja toimista, jotka tukevat sitoumustamme kunnioittaa ihmisoikeuksia sekä työhön liittyviä oikeuksia, kestävän kehityksen raportistamme kohdasta Ihmiset sekä vuosittaisesta julkaisustamme ”Ihmisoikeuksien ja työhön liittyvien oikeuksien kunnioittaminen”.\nColgate-Palmolive tukee Kongon demokraattisessa tasavallassa ja sen naapurimaissa toimivien aseistettujen ryhmien harjoittamien väkivallan ja ihmisoikeusloukkauksien lopettamista.\nKonfliktimineraaleilla viitataan sellaisiin raaka-aineisiin kuin kulta, kassiteriitti, kolumbiini-tantaliitti (koltaani) ja wolframiitti sekä näiden johdannaiset, tina, tantaali ja volframi (3TG-metallit), jotka tulevat tietyltä alueelta maailmasta, missä on menossa jokin konflikti, joka vaikuttaa näiden mineraalien louhintaan ja kauppaan.\nKonfliktimineraalit ovat peräisin Kongon demokraattisesta tasavallasta ja sen naapurimaista, kuten Angolasta, Kongon tasavallasta, Keski-Afrikan tasavallasta, Ruandasta, Tansaniasta, Sambiasta, Burundista, Etelä-Sudanista ja Ugandasta.\nSata prosenttia kaikista tällä hetkellä konfliktimineraaleja käyttävistä toimittajistamme on arvioitu, ja ne hankkivat mineraalinsa kaivoksista, jotka eivät sijaitse Kongon demokraattisessa tasavallassa tai sen naapurimaissa, tai ne hankkivat mineraalinsa sulattamoista ja jalostamoista, jotka on määritelty konfliktittomiksi Conflict Free Sourcing Initiativen toimesta.\nLue lisää konfliktimineraaleja koskevasta käytännöstämme.\nColgate ymmärtää, ettei kunnianhimoisten tavoitteidemme saavuttaminen onnistu meiltä yksin. Erittäin tärkeä osa sitoumustamme vastuulliseen hankintaan on se, että olemme sitoutuneita ulkopuolisiin kumppaneihin ja että toimimme yhteistyössä näiden kumppanien kanssa.\nLue lisää Colgaten kumppanuuksista kestävän kehityksen sivustomme kohdasta Kumppanuudet


Ikaalisten seurakunta apuna juhlissa - Ikaalisten seurakunta\nElämä on arkea ja juhlaa\nIhmisen elämä on suurelta osalta arkea ja sen touhuja. Juhlat nousevat arjen keskeltä. Ne ovat elämän käänne- tai kohokohtia. Ne voivat olla ilon tai surun juhlia, mutta aina ne vaikuttavat jollakin tavalla elämämme.\nSeurakunnan työntekijät ovat arjessa tukena silloin, kun sitä tarvitaan. Haluamme auttaa myös erilaisten juhlien toteuttamisessa. Kun aiotte järjestää juhlat tai hautajaiset, kannattaa aivan ensimmäiseksi ottaa yhteyttä seurakuntaan ja sopia ajankohdasta, juhlatilasta ja henkilövarauksista kuten papista tai kanttorista.\nRistiäiset, häät, syntymäpäivät sekä tilavaraukset:\nkirkkoherranvirasto ma - to, klo 9 - 12\np. 03 454000\nkirkkoherranvirastossa ma - to klo 9 - 12, puh. 03-454000\nTarjoilut ja pitopalvelutoiminta:\nAnne Oksanen p. 044 7440024


Arkistoarkisto - Matkablogi - Resamedfamiljen.se\nLindha Älenmark - 2 huhtikuu 2020\nLindha Älenmark - Maaliskuussa 25, 2020\nHei hei Ruotsi!\nLindha Älenmark - 15 marraskuu 2018 0\nVarmasti on kiehtovaa, kuinka nopeasti viikko menee? Yhtäkkiä on maanantai, herätyskello soi ja luulet olevansa keskellä yötä ....\nLindha Älenmark - 5 lokakuuta, 2018 0\nIdiootien ympäröimä, oletko lukenut kirjan? Viime maanantaina olimme luennassa Thomas Eriksonin kanssa, joka kirjoitti kirjan: Idiootien ympäröimä. Ajattelin luentoa ...


Niitty kotipihalle – katso ohjeet niityn perustamiseen! - Kotiliesi.fi\nNiitty tuo kukkaloiston omalle kotipihalle – näiden ohjeiden avulla perustat niityn minne vain\nPerusta niitty omalle kotipihalle tai kesämökille, ja nauti kauniista kukkaloistosta. Katso ohjeet, joiden avulla onnistut niityn perustamisessa.\nNiitty on kaunis katsella. Niityn perustaminen ravinteikkaalle paikalle on vuosikausia kestävä, mutta innostava hanke.\nTutki, onko kasvupaikka kuiva ja karu vai kostea ja rehevä. Ota huomioon kasvupaikan kosteus, valoisuus ja ravinteikkuus huomioon, kun valitset kasveja, jotta valitset oikeat kasvit oikeaan paikkaan. Helpoimmalla pääset, kun valitset kasvilajit vallitsevissa kasvuoloissa viihtyvistä. Suosi kotimaisia ja paikallisia siemeniä.\nKuori pois vanha kasvualusta, ja korvaa se hiekan ja turpeen seoksella. Kasvualustaa tarvitaan vain 5–10 cm. Älä käytä niityn perustamiseen peltomultaa (sisältää rikkakasveja) äläkä kompostia (liian ravinteikasta).\nÄlä lannoita, sillä useimmat niittykasvit viihtyvät laihassa maassa. Maan tulee olla lievästi hapanta, pH 5–6,5, joten kalkkiakin tarvitaan vain vähän. Puhdas puun tuhka saunan pesästä tai takasta sopii niittykukille.\nNiittyleinikka ja puna-ailakki kukkivat niityllä.\nNiitty voi olla iso tai pieni\nVaihtoehtoisesti perusta niitty laikkuina, joissa kasvien hoito on helpompaa kuin kauttaaltaan kylvetyllä niityllä. Kitke laikut, haraa pintamaa, tasaa kuopalle jäävät kohdat hiekka-turveseoksella ja kylvä siemenet tai istuta taimet.\nKylvä siemenet aina muokattuun pintamaahan. Kylväseos helpottaa pienen siemenmäärän levitystä tasaisesti. Sekoita siemenet hiekan tai turpeen joukkoon, ja ripottele seos tasaisesti mullan pintaan. Niittysiemenseosta tarvitaan noin 50 g/100 neliömetriä.\nToimeen voi ryhtyä keväällä tai syksyllä. Osa lajeista tarvitsee kylmää itääkseen, jolloin loka–marraskuun kylvöt itävät vasta seuraavana keväänä. Luontainen aika siementen kylmämiseen koittaa keskikesän jälkeen, jolloin itääkseen kylmäkäsittelyä vaativat lajit saavat sen talven aikana.\nLuonto hoitaa kylvösten kastelemisen.\nKitke rikkaruohoja ennen niittoa. Kovin rikkaruohottuneet kohdat kannattaa niittää useaan kertaan kesän aikana, vaikka se vähentäisikin kukintaa. Taimet kasvavat vahvoiksi valossa. Leikkuujäte kerätään pois heti.\nNiitä koko niitty loppukesällä kukinnan jälkeen. Jätä korret muutamaksi päiväksi kuivahtamaan, jotta siemenet varisevat kasvupaikalle, ja kerää sen jälkeen kasvusto kompostiin.\nMuuta nurmikko niityksi\nLopeta nurmikon kasteleminen ja lannoitus, ja pyri köyhdyttämään maata lisäämällä pintamaahan hiekkaa. Poista nurmikkoa laikkuina, lisää hiekka-turveseosta ja kylvä siemenet.\nÄlä koskaan kylvä siemeniä muokkaamattoman nurmikon joukkoon: siemenet tuhoutuvat jäädessään numikkoheinien sekaan.\nHuonokuntoisesta nurmikosta saa nopeimmin niityn; hyväkuntoisen nurmikon muuttaminen niityksi vie vuosia.\nPihapiirissämme on runsaasti nokkosia , niitä tunkee joka paikasta. Koristepensasryhmien puhtaanapitäminen on koko päivän työ, sillä nokkoset tahtovat vallata ne. Miten saan nokkoset pois ?\nEhkä parhaiten repimällä juurineen maasta; nokkoset ovat nopeasti lisääntyviä.\nKommentoi juttua: Niitty tuo kukkaloiston omalle kotipihalle – näiden ohjeiden avulla perustat niityn minne vain


Laatujärjestelmän muodostavat opiston toimintaan ja toimintatapoihin liittyvät strategiat, suunnitelmat, kuvaukset ja ohjeistukset sekä Common Assessment Framework (CAF) -laadunarviointimallin itsearviointiraportti. Järjestelmä ohjaa toimimaan strategioiden, tavoitteiden ja annettujen lupausten mukaisesti. Kokonaisvastuu opiston laatujärjestelmästä on rehtorilla.\nVuonna 2017 opisto osallistui hankkeeseen, jossa yllä mainitun CAF-mallin kriteerit otettiin tarkasteluun ja niitä muokattiin yhdistyksen ylläpitämän kansalaisopiston näkökulmasta paremmin tarpeisiin sopivaksi. Sen jälkeen opistot tekivät uusien kriteerien mukaisen itsearvioinnin. Hankkeen tuloksia esiteltiin Suomen Setlementtiliiton liittopäivillä marraskuussa 2017. Yhdistyksen ylläpitämän kansalaisopiston itsearviointityökirjaan voi tutustua tästä: CAF2017_valmis. Jatkossa opistot vertailevat vuosittain seuraavia tunnuslukuja: Tunnusluvut_opistojen_vertailu\nListaus kehittämishankkeista vuonna 2017:\nOSAAVA-hanke, jossa tavoitteena oli kehittää opetushenkilöstön, erityisesti tuntiopettajien osaamista. Hankkeen puitteissa järjestettiin erityyppisiä täydennyskoulutustilaisuuksia ja virkistyspäiviä. Hanke toteutettiin yhteistyössä Helsingin aikuisopiston ja Kalliolan kansalaisopiston kanssa. Hanke päättyi kesäkuussa 2017. Rahoitus: AVI\nLAKE-hanke, jossa kehitettiin CAF-itsearviointimallin kriteerejä yhdistyksen ylläpitämän kansalaisopiston tarpeisiin soveltuviksi. Hankkeeseen osallistuivat Etelä-Helsingin kansalaisopisto, Kalliolan kansalaisopisto, Rovalan kansalaisopisto ja Vuolteen kansalaisopisto. Hanke päättyi vuoden 2017 lopussa. Rahoitus: OPH.\nYhteisötaideteos Tyynen peitto -hankkeen tavoitteena oli tutustuttaa opiston opettajat ja opiskelijat taidelähtöisiin menetelmiin ja yhteisötaiteen tekemiseen. Tuotoksena oli peittomainen teos, joka ripustettiin Isolle Roballe. Rahoitus: Kordelinin säätiö\nKaupungin avustusmäärärahalla toteutettu hanke, jossa opisto järjesti opinnollista ja harrastustoimintaa maahanmuuttajille. Hanke toteutettiin yhteistyössä Kalliolan kansalaisopiston kanssa. Hanke päättyi vuoden lopussa.\nKansalaisraatihanke, jossa sovellettiin kansalaisraatimenetelmää Facebook-ryhmässä. Käydyn keskustelun perusteella laadittiin kaksi julkilausumaa, joista toinen liittyi ennakkoilmoittautumiseen ja toinen opiston näkyvyyteen. Rahoitus: Setlementtiliitto (STEA-rahoitus)\nOpisto oli mukana järjestämässä maahanmuuttajamiehille suunnattua koulutusta Miesten ääni -palvelukokonaisuudessa. Hankkeen koordinaattorina toimi Viittakivi Oy. Hanke päättyi vuoden 2017 lopussa. Rahoitus: Helsingin kaupunki\nPeda.netin käyttöönottohanke, jossa tavoitteena on ottaa opistossa käyttöön sähköinen oppimisympäristö mahdollisimman laajasti ja monipuolisesti: opettajat toteuttavat kurssien omia sivuja, ympäristöön on luotu opiston sisäisen viestinnän sivut eli intra. Kolmantena tavoitteena on käyttää ympäristöä kurssimarkkinoinnin tukena eli julkaista kaikille avoimilla sivuilla tietoa, kuvia, kuvauksia kursseista. Hanke jatkuu vuonna 2018.


Keittiön välitilalaattojen pikafreesaus maalaamalla + arvontamuistutus\nHellurei! Tulin oikeastaan ihan ekana muistuttelemaan Menun huopakorisetin arvonnasta, vielä ehtii tänään klo 21 asti osallistumaan! Ja sitten toisekseen tuli mieleen, että piti joskus aiemmin jo laittaa tästä keittiön välitilalaattojen pikafreesauksesta postausta, joku ehtikin sitä kyselemään... :)\nMeillä siis nuo keittiön välitilalaatat olivat alunperin beigen ja ruskean sävymaailmaa, mutta maalasimme ne itse harmaalla viime vuoden puolella diy-keittiörempan yhteydessä. No, se harmaa jotenkin alkoi tökkimään, johtui luultavasti siitä, että sävy oli kylmän harmaa ja keittiön laattalattia taas lämmin harmaa. Niinpä joululomalla kokeiltiin ensin toisen, lyhyemmän puolen maalaamista valkoisella. Silikonit ja muut viimeistelyt puuttuvat edelleen... Perinteinen viime-silaus-jää-aina. No, mutta tältä näyttää nyt -- itse tykkään enemmän uudemmasta versiosta (mieluusti repisin laatat kokonaan pois, mutta mies ei suostunut, vielä). Miltä teistä näyttää? Valokuvien laatukin on kyllä niin eri maailmasta, joten myös sen takia vanha näyttää pahalle :D\nPs. Vaikka periaatteessa inhoan keittiönkaappien vaniljanvalkoista väriä, niin keittiöstä päin katsottaessa olohuoneen suuntaan keittiö sopii aika kivasti tuohon uuden maton luonnonvaaleaan sävyyn. Jee ;)\nMaalauksessa käytettiin Teknoksen Futura Aquan puolihimmeää, valkoista maalia, sekä lyhytnukkaista maalitelaa.\nTags: keittiö, laatat, maalaus, sisustus, tuunaus, valkoinen\nMari / puolitoistakerrostakotia 24. tammikuuta 2016 klo 9.30\nEhdottomasti tuo valkoinen on parempi! :) Itsekin samaa hommaa miettinyt, mutta katsotaan.\nKatja Vuori 24. tammikuuta 2016 klo 11.00\nKiitos Mari! :) Olihan tuo maalaus oma prosessinsa, kun piti raaputella silikonit reunoista pois ja laattojen pesu piti tehdä todella todella hyvin, jotta maali tarttuu. Viime kesän maalausurakan jäljiltä meillä muuten oli tuolla alla jo tartuntapohjamaali, se on tosi hyvä laittaa ihan ekaksi :)


Standardeja päivitetään uuden tiedon pohjalta | Öljy- ja biopolttoaineala ry\nUutiskirjeartikkeli | 22.03.2018\nStandardointi on jatkuvaa toimintaa. Aiemmin tehtyjä standardeja päivitetään uuden tiedon pohjalla ja lisäksi laaditaan tarvittavia kokonaan uusia standardeja. Yksi Suomen Standardisoimisliiton SFS:n toimialayhteisöistä on Öljy- ja biopolttoaineala ry, jonka vastuualueella on tänäkin vuonna päivitettävänä ja laadittavana useita standardeja.\n-Kenties vähän monimutkaiseltakin kuulostavan standardointi-termin takaa löytyy kansainvälisesti toimiva järjestelmä, joka lisää tuotteiden yhteensopivuutta ja turvallisuutta, suojelee kuluttajaa ja ympäristöä sekä helpottaa kansainvälistä kaupankäyntiä, toteaa erityisasiantuntija Virpi Nummisalo Öljy- ja biopolttoaineala ry:stä.\nPääpaino standardointityössä on eurooppalaisissa ja kansainvälisissä standardeissa, jotka valmistellaan eurooppalaisen standardointijärjestön (CEN) ja maailmanlaajuisen järjestön (ISO) piirissä. Standardit eivät ole pakollisia, mutta niistä tulee pakollisia, kun niihin viitataan lainsäädännössä.\nMiksi seurantaryhmiin kannattaa osallistua\nÖljy- ja biopolttoainealan vastuulla on muun muassa öljytuotteiden, öljyteknologian, öljyn ja kaasun käyttölaitteiden ja säiliöiden standardisointi.\nStandardivalmistelua varten toimii 11 seurantaryhmää. Näistä neuvoa antavista ryhmistä jokainen seuraa oman vastuualueensa standardeja. Alalla on kaikkiaan 715 voimassa olevaa standardia.\n-Ryhmiin voivat osallistua kaikki tahot, joilla on asiantuntemusta käsiteltävästä standardointialueesta. Jäsenet edustavat esimerkiksi energia-alan yhtiöitä, alan laitevalmistajia ja viranomaisia, kertoo Nummisalo. Seurantaryhmissä toimii tällä haavaa yhteensä satakunta henkilöä.\nNummisalon mukaan seurantaryhmiin osallistumisesta on hyötyä. Silloin pysyy ajan tasalla kansainvälisessä standardisoinnissa, saa ennakkotiedot tulevista standardeista ja voi vaikuttaa niiden sisältöön. Lisäksi osallistuminen helpottaa oman organisaation tuotteiden ja palveluiden sopeuttamista standardien vaatimuksiin. Etuna on myös verkostoituminen alan asiantuntijoiden kanssa.\nSeurantaryhmien lisäksi standardointia sivuavia kysymyksiä käsitellään tavalla tai toisella useissa muissa Öljy- ja biopolttoainealan piirissä toimivissa työryhmissä, mikä tukee standardointityötä.\nLaadittavana ja päivitettävänä kansallisia standardeja\nAlalla laaditaan edelleen myös kansallisia standardeja. Parhaillaan laadittavana on kansallinen standardiehdotus Nestekaasukeskukset. Suunnittelu, asennus, kunnossapito ja tarkastus. -Aiemmin kansallisia standardeja on laadittu nestekaasun käyttölaitoksille sekä pienasennuksiin. Ilmeni tarve erillisestä standardista kohteisiin, joissa nestekaasua varastoidaan kaasupulloissa tai kaasuastioissa, kertoo erityisasiantuntija Tina Sammi Öljy- ja biopolttoaineala ry:stä.\nPäivitettävänä on puolestaan standardi SFS 5987 Nestekaasun käyttölaitos. Suunnittelu, asennus, kunnossapito ja tarkastus, johon tuodaan painelaitelain ja sähköturvallisuuslain tuomat muutokset. Lisäksi päivitettävänä ovat standardi SFS 3353 Palavan nesteen valmistuslaitos ja teknillinen käyttölaitos sekä standardi SFS 3355 Palavien nesteiden käsittely satama-alueella.\nStandardeja ja käsikirjoja voi ostaa SFS:stä\nValmiita standardeja ja käsikirjoja voi ostaa Suomen Standardisoimisliiton SFS:n verkkokaupasta www.sfs.fi.\nLisätietoja: Öljy- ja biopolttoaineala, erityisasiantuntija Virpi Nummisalo, puh. 040 516 5874 ja erityisasiantuntija Tina Sammi, puh. 040 501 2738\nÖljy- ja biopolttoainealan standardointitoiminta www.oil.fi\nSuomen Standardisoimisliitto SFS www.sfs.fi


sunnuntai 18.05.2008 klo 21:23\nInterin 2–0-vierasvoittoa KooTeePeestä avitti kotkalaisten Tamas Gruborovicsin ulosajo avauspuoliajan lopulla. Toisella puoliskolla pelin ratkaisi Henri Lehtonen, joka iski osumat 61. ja 65. minuutilla.\nLahden 1–0-kotivoiton Hongasta toi maajoukkueeseen kutsun saaneen Berat Sadikin maali 72. minuutilla. Juuri ennen maalia Hongan Hannu Haarala ajettiin kentältä. Espoolaisille tappio oli kauden kolmas, ja eroa sarjakärkeen on jo yhdeksän pistettä.\nSarjassa kolmantena keikkuvat 10 pisteessä olevat TPS ja MyPa. TPS otti helpon 4–0-kotivoiton Jarosta Sami Rähmösen, Armand Onen, Kasper Hämäläisen ja Mikko Paatelaisen maaleilla. MyPa höykytti kriisiin jo pahasti ajautuvaa Hakaa tämän kotikentällä 3–0, kun Tarmo Neemelo, Saku Puhakainen ja Heikki Pulkkinen rankaisivat valkeakoskelaisia. Hakalla on pisteitä vain viisi, ja kahden viime ottelun maaliero 0–10.\nSarjanousija RoPS jatkoi hyviä otteitaan kaatamalla Rovaniemelle matkanneen IFK Mariehamnin 3–1. Wilhelm Ingves vei IFK:n johtoon, mutta Antti Peura, Nchimunya Mweetma ja Chanda Mwaba iskivät kotijoukkueen maalit toisella puoliajalla.\nRoPS:n kanssa yhdeksässä pisteessä ovat maanantaina TamU:n kohtaava HJK, IFK Mariehamn sekä VPS, joka kukisti KuPS:n 2–0 Jyri Hietaharjun maaleilla. KuPS on neljässä pisteessä, takanaan puolustava mestari ja yhä avausvoittoaan hakeva TamU (3 pistettä) sekä KooTeePee (1).